
DOLAZAK HRVATA 


Koncem 6, i početkom 7. stoljeća po Kristu nepregle- 
dne i guste mase Slavena, ratnika i ratara, gonjene od 
azijatskih konjaničkih nomada Avara, prelazile su sa svo- 
jim ženama i djecom Dunav i prodirale, val za valom, do- 
linama i uvalama Balkana, pa su, pljačkajući i harajući, 
hrlile prema Egejskom i Jadranskom moru. Oko g. 615. 
pade pod uđarcima Avara i Slavena Salona glavni grad 
rimske Dalmacije, Stari žitelji, koliko ne padoše pod mač 
provalnika, razbježaše se ili se stopiše s došljacima. 
Uskoro zaniemi u rimskoj Dalmaciji latinski jezik i pre- 
stade kršćanski život, Samo vrlo rijedki ostatci rimskog 
življa zatvoriše se i održaše još par stoljeća u nekoliko 
gradića obale i otoka, Gradovi Krk, Rab i Osor na otocima 
sjevernog Jadrana, pa Zadar, Trogir, Split, Dubrovnik i 
Kotor na kopnu zadržaše isprva latinski jezik i ostadoše 
vjerni svojem prirodnom zaštitniku caru u Bizantu, Čitav 
ostali kraj, ne samo u unutrašnjosti nego i svu obalu i sve 
otoke, sve do samih zidina tih gradića napuči slavenski 
živalj. Negdje iza g. 626., kad se Avari izkrvariše u bor- 
bama s Carigradom, spusti se s Karpata po jeziku već po- 
slavenjeno ratničko pleme zvano Hrvati, svlada Avare u 
rimskoj Dalmaciji, oslobodi njihova jarma tu ranije dose- 
ljene slavenske gomile i nametne im se za gospodara te im 

dade svoje ime, kojemu nauka još mukom traži neslaven- 
sko podrijetlo. Odsada pa za sva stoljeća na iztočnoj 
obali Jadrana hrvatski je seljak zamienio romaniziranog 
Ilira. 

Hrvati su došli na jug kao neznabožci. Oni su još go- 
tovo dva stoljeća ostali u poviestnoj tami neznabožtva. Po 
složnom mišljenju arheologa i povjestničara bile su ži- 
votne prilike starih Slavena vrlo čedne, Stari su Slaveni 
obožavali prirodu i njezine sile. Obredi i žrtve obavljali 
su se u njih u slobodnoj prirodi, u prvom redu na vrho- 
vima bregova. Neznabožački hramovi i kipovi bogova bili 
su u njih iznimna pojava, Znamo, da su od drveta gradili 
hramove i rezali svoje idole samo polabski Slaveni i Rusi. 
A i to je bilo samo u kasno doba, kad su na život tih sla- 
venskih plemena već djelomično utjecale uljudba i prilike 
njihovih kulturnih kršćanskih susjeda, Svakako su stari 
Slaveni vjerovali u život iza smrti, Oni su stoga davali po 
neznabožačkom običaju svojim pokojnicima u grob nakit, 
oružje i hranu u posudama. Nakit, mačevi i ostruge uz 
crjepove posuda u starohrvatskim grobovima 8, stoljeća 
jedini su, možemo reći, ostatci i podatci o životu Hrvata 
na jugu u prva dva stoljeća, 

U to su doba Hrvati naravno dolazili u sukob s Ro- 
manima koji također nečujno životare u zatišju zidina 
svojih gradića, Bizant, koji se je smatrao nasljednikom 
Rima, posredovao je već negdje sredinom 7. stoljeća »sve- 
tim carskim ukazom« u korist Splićana, naredivši vođama 
Hrvata, da ostave Splićane na miru. Zaštita Bizanta po- 
stala je djelotvornija, odkako je Bizant, iza gubitka ekzar- 
hata u Raveni g. 751., organizirao dalmatinske gradiće s 
romanskim življem u pokrajinu, kojoj je bio postavljen 

na čelo carski strateg u Zadru. U drugoj polovici 8. sto- 
ljeća množe se uistinu u tim romanskim gradićima arhi- 
iektonski ostatci, koje izoštreno oko arheologa u zadnje 
vrieme malo pomalo odkriva, dok novac i zlato Bizanta, 
koje dolazi do Hrvata, izazivlje u starohrvatskim grobo- 
vima odličnika pojavu bizantinskog zlatnog nakita i bi- 
zantinskog novca u ustima mrtvaca. Sređene prilike u pri- 
morskim gradovima omogućuju sada obnovu salonitanske 
crkve u Splitu pod Ivanom Ravenjaninom, Misionarski 
rad ovog umnog nadbiskupa među okolnim Hrvatima do- 
nosi ploda, i nedavno je u okolici Splita u Sućurcu od- 
kriven ulomak crkvene pregrade iz druge polovice 8, sto- 
ljeća, prvi znak kršćanstva na hrvatskom području. Među- 
tim glavno pokrštenje Hrvata usliedilo je drugim putem 
u samom oSvitu 9, stoljeća. Karlo Veliki slomio je kon- 


cem 8. stoljeća avarsku vlast između Save i Drave i do- 


šao u sukob s Hrvatima na njihovoj sjeveroistočnoj gra- 
nici, Franački misionari privode oko g, 800, poglavice 
Hrvata kršćanskoj vjeri, i Hrvati se udružuju u prve 
čvrste političke organizacije. Od g. 800. nižu se imena 
knezova posavske Hrvatske između Save i Drave i dal. 
matinske Hrvatske na iztočnoj obali Jadrana: hrvatski je 
narod pristupio u kolo kršćanskih zapadnjačkih naroda. 

NA GRANICI ZAPADA 1 BIZANTA HRVATSKA 
RASTE I PADA 


Hrvatske su zemlje već pri prvom nastupu u historij- 
sko svjetlo osvitom 9, stoljeća bile predmet borbe između 
Zapada i Iztoka. Svojatali su ih Bizant, koji je po nepre- 
kinutoj tradiciji, i Karlo Veliki, koji je preuzimanjem 
carske krune aspirirao na nasljedstvo svjetskog gospod- 
stva Rima, Borba je svršila g. 812. mirom u Aachenu, ko- 
jim je Bizant priznao Karlu carski naslov i pravo na dal- 
matinsku Hrvatsku, a sebi pridržao dalmatinske roman- 
ske gradove. Hrvatski knezovi u posavskoj i dalmatinskoj 
Hrvatskoj samostalno su upravljali narodom i zemljom uz 
priznanje franačkog vrhovničtva, U zemlji između Save i 
Drave, bližoj Francima, to se vrhovničtvo: jače osjećalo i 
vršilo, što dovede do dugogodišnjih borba, odpora i pada 
Ljudevita Posavskoga (g. 823.), dok se je dalmatinska Hr- 
vatska postepeno otimala prevlasti Franaka i postala jez- 
&rom samostalne hrvatske države. Prvi knezovi, koje spo- 
minju franački kroničari, Borna i nećak mu Ladislav, idu 
smjerno caru na poklon i potvrdu. Nazivlju se knezovima 
Dalmacije i Liburnije prema nazivu u rimsko doba sje- 
vernog diela Dalmacije, ali već oko 839, javlja se knez 
Mislav u okolici Splita, i težište državnog života pomiče 
se više prema jugu. Geopolitički zakoni su trajni i solinsko 

polje, u sredini iztočne obale Jadrana, preuzima kroz sto- 


ljeća vodeću ulogu: u praskozorje poviesti stara je Salona 


bila središte i uporište ilirskih borbenih Dalmata, pa je 
zatim ona bila bogat i cvatući glavni grad rimske pokrajine 
Dalmacije, te je napokon, u ranom srednjem vieku, Solin i 
njegova okolica postao jedno od glavnih središta i pozo- 
rišta hrvatskog političkog života, Po svoj prilici se u gradu 
Klisu, što visoko između brda Mosora i Kozjaka zatvara 
župno i pitomo solinsko polje, odnjihala dinastija Trpi- 
mirovića, koja je za gotovo itri stoljeća vodila hrvatski na- 
rod, Zove se tako.po Mislavovu sinu knezu Trpimiru. 

. Prva uočljiva ličnost-na priestolju dalmatinske Hrvat- 
ske jest knez Trpimir. U knjižnici grada Berna u Švicar- 
škoj nedavno je odkriven rukopis benediktinca Gottschal- 
ka, koji pukim slučajem spominje sretnu pobjedu kneza 
Trpimira nad bizantinskim carskim strategom primorskih 
gradova Dalmacije. Gottschalk razpravlja u svojem spisu 
o predosjećanju događaja kod životinja, i priča; kako se 
gavrani i jastrebi znadu sjatiti pred bitkom na onu stranu, 
gdje će biti više poubijanih i podavljenih, a konj poska- 
kuje na onoj strani, kojoj će Bog dosuditi pobjedu. To je 
Gottschalk izkusio na vlastitom konju, koji je veselo po- 
igrao, kad je njegov momak pratio kneza Trpimira, koji 
je »išao protiv Grka i njihova patricija«, Odavna je uz to 
poznata izprava iz g. 852., kojom knez Trpimir dariva 
zemljama splitskog nadbiskupa kao uzdarje za 11 librica 
srebra, koje je knezu pozajmio nadbiskup, da nabavi po- 
suđe za samostan, što ga je knez bio uredio pobožnim mo- 
nasima sv. Benedikta u lomnoj uvali između Klisa i So- 
lina. Tu izpravu datira knez po caru Lotaru, kralju Ita- 
lije, ali se on u njoj, okružen dvorskom pratnjom, samo- 

sviestno nazivlje milošću božjom knez Hrvata (dux 
Croatorum iuvatus munere divino), Iz izprave vidimo, da 
je Trpimir prijatelj i kum splitskog nadbiskupa, podanika 
Bizanta, s namjestnikom kojega je knez malo prije imao 
oružani sukob. 


Veliki crkveni razkol g. 863. iduboko je zahvatio u 
povjestno zbivanje u hrvatskim zemljama, Pod prilikama, 
koje izmiču našem znanju, i pošto su protjerani Trpimi- 
rovi sinovi, dočepao se je Domagoj kneževskog priestolja 
u dalmatinskoj Hrvatskoj i stao odlučno na stranu Rima 
i Zapada. Domagojeve Hrvate nalazimo g. 871. pred gra- 
dom Bari u južnoj Italiji, gdje na poziv cara Ludovika II. 
pomažu ovoga u osvajanju grada od Saracena, Bizantin- 
ski car Bazilije 1. osvećuje se Hrvatima i, dok hrvatske 
lađe i čete obkoljavaju Bari, bizantski admiral opljačka 
hrvatske obale. Novim udarom i izgonom Domagojeve dje- 
ce stupi g. 878. Trpimirov sin Sedeslav na hrvatsko prie- 
stolje. Ali za samu godinu dana plati knez vlastitim ži- 
votom pokušaj, da privede Hrvate bizantinskom caru i ca- 
rigradskom patrijarhu. Hrvatska se s knezom Branimirom 
već g, 879, vraća rimskom papi i Zapadu i to za sva sto- 
ljeća. Kratkotrajna tragična epizoda Sedeslavova imala 
je međutim dvije trajne posljedice. U vrieme, dok je dal- 
matinskom Hrvatskom vladao njegov štićenik i pristaša 
Sedeslav, prepusti car Bazilije 1. hrvatskom knezu danak, 
što su ga dotada dalmatinski gradovi plaćali carskom na- 
mjestniku u Zadru, Odsada će gradovi, da mogu mirno 
uživati svoja polja pred gradskim zidinama, plaćati hr- 
vatskom knezu godišnji danak: Krk, Osor, Rab i Trogir po 
100 zlatnika, Trogir 150 zlatnika.i Split 200 zlatnika, Zde- 

slav je prekinuo ovisnost Hrvata od Bizanta, a Branimir 
ju nije obnovio. 

Branimir se priljubio papi, koji na Spasov dan g..879. 
moli nad grobom sv. Petra u Rimu za sreću kneza i na- 
roda hrvatskoga. Tri kamena natpisa iz raznih mjesta Dal- 
macije spominju nam kneza Branimira, koji je prvi zavla- 
dao dalmatinskom Hrvatskom kao posve samostalan vla- 
dar. Ali iako su Hrvati u vrieme Branimira razkinuli poli- 
tičku vezu s Francima, ostali su i dalje kulturno vezani i 
okrenuti prema Zapadu, Upravo se je u to vrieme hrvatski 
dvor uredio podpuno prema uzoru dvora franačkih vla- 
dara, Branimira je nasliedio Trpimirović Mutimir, čiji je 
sin Tomislav na pragu 10. stoljeća sretno i uspješno riešio 
sve zadaće hrvatske države, ujedinio posavsku i dalma- 
tinsku Hrvatsku i stekao kraljevski naslov i krunu. 

Hrvatska, smještena u graničnom pojasu Iztoka i Za- 
pada, imala je sukoba i dodira s povješću različnih ma- 
roda i država Balkana i Europe. Početkom 10, stoljeća 
Tomislav je na Dravi zaustavio pljačkaške provale no- 
mada Madžara, koji su na brzim konjima još jednom na- 
hrupili iz bezkrajnih stepa Iztoka i desetljećima harali po 
srednjoj Europi. Hrvatski ljetopisac se još par stoljeća 
kasnije sjeća Tomislava, koji je »mlad i kripak u rvanjah«, 
ponovno tukao i natjerao u bieg vojsku Madžara. Povodom 
ove uspjele obrane narodnog područja spojio je Tomislav 
dva diela Hrvatske, ravnu zemlju posavske Hrvatske i 
kršnu dalmatinsku Hrvatsku u jednu državu, i nazvao se 
kraljem (rex). On je učvrstio Hrvatsku i prema iztoku: 
odhrvao se silnom bugarskom caru Simeonu, pred kojim 
je zadrhtao i sam Carigrad i podlegla Srbija; srbski knez 
Zaharija nađe s mnogim odličnicima utočište kod Hrvata. 

Kralj Tomislav je uzto, podržavajući dobre veze s Bizan- 
tom, dobio od ovoga na zapadnoj granici svoje države 
upravu nad romanskim gradovima Splitom, Trogirom, Za- 
drom i nad gradovima na otocima sjevernog Jadrana, O 
snazi hrvatske države u to vrieme govore nam podatci o 
hrvatskoj kopnenoj i pomorskoj sili, koje nam je zabilje- 
žio kraljev suvremenik, bizantinski car Konstantin Porlfi- 
rogenet, Hrvatska je u to doba mogla dići do 100,000 pje- 
šaka i 60.000 konjanika, dok je na moru imala 80 velikih 
brodova (sagina), i na svakom po 40 oružanih momaka, i 
100 manjih brodova (kondura) s 10—20 oružanih momaka, 
Francuzki povjestničar Rambaud napisao je o Tomisla- 
vovoj Hrvatskoj, da je ona, »bliža moru i uglađenim na- 
rodima (od Srbije), odista stajala u 10, stoljeću na čelu 
uljudbe južnih Slavena.« ' 

Tokom. 10, stoljeća nutarnji nemiri i borbe o priesto- 
lje znatno oslabiše hrvatsku državu. Borbe je izazvalo to, 
što se kod Hrvata načelo o nasljedstvu po primogenituri 
još sukobljavalo sa starijom praksom skupne vlade braće. 
Borba Miroslava i Mihajla Krešimira sredinom stoljeća i 
umorstvo Miroslava po moćnom banu Pribini stubokom je 
uzdrmalo Tomislavovu Hrvatsku. Bizantinski car Portfiro- 
genet mogao je zabilježiti, da je u njegovo vrieme oko $. 
950. hrvatska kopnena snaga znatno opala, a brodovlje 
spalo na samih 30 sagina i nekoliko kondura. Sin Mihajla 
Krešimira Stjepan Držislav nazivlje se na ulomku propo- 
vjedaonice, odkopanom na Kapitulu kod Knina, samo 
čednim naslovom, velikim knezom (magnus dux). 

Ali već nadpis na grobnici majke mu kraljice Jelene 
zove ga nanovo kraljem (rex). Držislav je obnovio veze s 
Bizantom, dobio iz Carigrada priznanje krune i naslov pa- 

tricija te, kao pradjed mu Tomislav, upravu nad dalmatin- 
skim gradovima. Posljedica srdačnih veza Hrvatske i Bi- 
zanta bila je, da je Samuil, car nanovo uzkrsle Bugarske, 
zahvatio u svojem osvetničkom pljačkaškom pohodu pri- 
morske gradove od Kotora do Zadra/ Da izbjegne kob- 
nim borbama braće za priestolje, odredi Držislav još za 
života najstarijeg sina Svetoslava Suronju za svoga na- 
sljednika (dux). Ali uzalud: po očevoj smrti mlađa braća 
Krešimir i Gojislav oteše priestolje Svetoslavu, a ovaj se, 
povrieđen, stavi u Trogiru na razpolaganje mletačkom 
duždu Petru Orseolu, koji se po prvi put u poviesti po- 
javio na iztočnoj obali Jadrana i dade mu sina Stjepana 
za taoca (g. 1000.). Hrvatskoj je državi bio time zadan 
težak udarac, jer su joj uzeta pluća na moru. Vlast je Mlet- 
čića na iztočnom Jadranu bila kratkotrajna, ali se Hrvat- 
ska početkom stoljeća težko oporavljala zbog sile Bizanta 
pod moćnim carem Bazilijem 1., koji krvavo slomi Bu- 
Sarsku, priključi sebi Srbiju i tako postade susjedom Hr- 
vata. Krešimir i Gojislav uviđavno priznaše vrhovnu bi- 
zantijsku vlast (oko g. 1018. do oko g. 1025.), Epizoda, za- 
bilježena nam od kroničara, da je Krešimirova žena bila 
zarobljena od bizantinskog kapetana u južnoj Italiji i po- 
slana u Carigrad, nejasna u svom povodu i u detaljima, 
značajna je, svakako za položaj Hrvata u to vrieme, Tek 
za kralja Stjepana II. Hrvatska se ponovo pridiže i do- 
siže za Petra Krešimira i Zvonimira svoj najveći uzpon. 

Stjepanov sin kralj Petar Krešimir (6.1058.—1074.) dade 
Hrvatskoj najšire granice. On je zavladao kao stvarni g0- 
spodar primorskim bizantinskim gradovima, koji postadoše 
od sada pa za stoljeća integrantni dio jedinstvenog kra- 
ljevstva Hrvatske i Dalmacije, regnum Croatiae et Dal- 

matiae. Na Božić g, 1066. u hrvatskom gradu Šibeniku oku- 
pio je kralj oko sebe nadbiskupa Splita, primasa Hrvat- 
ske i Dalmacije, hrvatskog dvorskog biskupa i biskupe Za- 
dra, Trogira, Biograda na moru, Raba i Osora i dao kra- 
ljevsku slobodu samostanu duvna sv. Marije u Zadru uz 
pristajanje hrvatskih župana i svih biskupa kraljevstva, 
omniumque nostri regni episcoporum, Za Petra Krešimira 
uđe u sklop Hrvatske države i primorska oblast Neret- 
ljana, koji imahu otoke srednje i južne Dalmacije i kopno 
između rieka Cetine i Neretve. Još g. 1050, spominje se 
na Biševu knez Neretljana Berigoj, ali za Petra Krešimira 
Jakov »dux Marianorum« već je dostojanstvenik na hrvai- 
skom dvoru. S pravom je mogao Petar Krešimir u povelji 
iz g. 1069. izticati, da je »svemogući Bog proširio njegovo 
kraljevstvo na kopnu i na moru«, 

Najveći vanjski sjaj i ugled dostiže Hrvatska za kralja 
Dmitra Zvonimira (6. 1075.—1089.). Njega iznese na prie- 
stolje, mimoišavši zakonitog nasljednika dinastije Stje- 
pana Trpimirovića, borba između dviju stranaka, jedne 
sklone, a druge nesklone crkvenoj reformi i svjetskoj po- 
litici pape Grgura VII, Uz prvu stranku bilo je dvorsko 
visoko plemstvo, visoki kler i dalmatinski gradovi, a druga 
je okupljala klase puka i nižega klera, Sukob pape i cara 
bio je bacio gotovo čitav sviet u borbu i plamen. Ta je 
borba potresla duboko i hrvatskom državom, Djelom pro- 
tivreformne narodne stranke općenito se donedavna držalo 
postavljenje na priestolje kralja Slavca oko g. 1075. za 
kojega se tvrdilo, da je on onaj kralj Hrvatske, kojega je, 
po nekoj suvremenoj izpravi normanski grof Amikus iz 
južne Italije, pristalica pape Grgura VIL, odveo u su- 
žanjstvo. Time je bio otvoren put do priestolja pristaši 

pape i reforme, Zvonimiru, prijašnjem banu Slavonije iz- 
među Save i Drave,* 

U crkvi sv, Petra u solinskom polju papin je legat Ge- 
bizon u listopadu g. 1075, svečano predao zastavu sv. Petra 
i okrunio Zvonimira za kralja Hrvatske i Dalmacije, Time 
je i Hrvatska ušla u kolo država, koje su prema nauci pape 
Grgura VII. imale u Kristovu namjestniku svoga vrhov- 
nog gospodara i na zemlji, Prema predaji zabilježenoj u 
14, stoljeću, a jezgri njezinoj su poklanjali vjeru i Šišić i 
Bulić, Zvonimir je tragično svršio. Na jednom saboru na 
kninskom polju sabrano množtvo, ne hoteći se odazvati 
pozivu bizantinskog cara i pape, da krene na vojnu, da 
oslobodi sveta mjesta, ubije ga u nastaloj gunguli, Ali je u 
narodu dugo živjela uspomena na sretna vremena kralja 
Zvonimira, Hrvatski ljetopisac priča, da »za dobroga 
kralja Zvonimira biše vesela sva zemlja, jer biše puna i 
urešena svakog dobra i gradovi puni srebra i zlata«, Malo 
vremena po smrti kralja Zvonimira umre i posljednji kralj 
hrvatske narodne dinastije Trpimirović Stjepan III, koji 
se prije u burnim vremenima bio povukao u tišinu samo- 
stana sv, Stjepana u Splitu. 

Udes htjede, da se Hrvatska našla na putu snažne i 
ekspanzivne ugarske države, koja je težila k jugu i moru 
u času, kad je u Hrvatskoj ponestalo zakonitih nasljednika 
narodne dinastije. Rodbinske veze ugarske dinastije Arpa- 
dovića s umorenim Zvonimirom — Zvonimirova je žena 
bila sestra kralja Ladislava — dade Madžarima izgovor, 


: *) Razlozi izneseni u novije vrieme protiv davnog nagađa- 
nja o Slavcu ne uvjeravaju nas, pa ih nismo u ovom prikazu 
usvojili, kao što nismo prihvatili mnoge novije tvrdnje i teze o 
pPokrštenju Hrvata i sl. ' 


19 


| B ' 


da se miešaju u hrvatske poslove. Borba bi kratka, Samo 
dio razrožnih Hrvata stade protiv Madžara uz kralja Pe. 
tra, koji pogibe g. 1097. u Petrovoj Gori. Malo potom 
sklopi ugarski kralj Koloman s poglavicama 12 hrvatskih 
plemena ugovor, po kojemu ga Hrvati priznaše za svoga 
kralja i u kraljevskom Biogradu na moru okruniše za kra- 


lja Hrvatske (g. 1102.). HRVATSKA NARODNA CRKVA 


Zanimljivi su i značajni crkveni odnosi u hrvatskim 
stranama u vrieme narodne dinastije. 
oHrvati su od prvog početka svog pokrštenja bili uz 
rimske pape, dok su bizantinski gradovi s romanskim pu- 
 čanstvom kao Split, Zadar i drugi po davnim carskim od- 
redbama bili podvrgnuti carigradskom patrijarhi. Kako je 
bila uređena crkvena jurisdikcija na području Hrvatske 
u prvoj polovici 9, stoljeća, dielom je još nejasno i sporno. 
Svakako značajan i presudan momenat jest veliki crkveni 
razkol g, 863. Hrvati ostadoše vjerni Rimu, a bizantinski 
$radovi Dalmacije Carigradu. Tako puče jaz između tih 
gradova i Hrvata. Vlast biskupa u romanskim gradovima 
Dalmacije bila je ograničena na same gradove, a čitavo 
hrvatsko područje do samih zidina ovih gradova postalo 
je duhovnom pastvom hrvatskog biskupa u Ninu, koji se 
javlja odmah po velikom razkolu, Ovaj biskup bio je na- 
ravno neodvisan od Splita, nasljednika prava nadbiskupa 
stare Salone i stajao je u izravnoj vezi i podčinjenosti 
prema rimskom papi. 

U drugoj polovini 9, vieka crkva je u hrvatskoj državi 
| dobila jači oslon svojoj nezavisnosti u prodiranju slaven- 
ske službe Božje u hrvatskim krnjevima. Kad su iza smrti 
Metodove, g. 885., njegovi učeni;i, protjerani iz Moravske, 

pribjegli u hrvatske strane, uhvatila je slavenska služba 
Božja korien među širokim masama narodnim u ninskoj, 
hrvatskoj biskupiji. Prvo pokrštenje Hrvata oko g. 800. po 
franačkim misionarima bilo je u prvom redu čin političke 
uviđavnosti poglavica hrvatskog naroda, U široke slojeve 
naroda svakako je kršćanska nauka prodirala i kod Hrvata 
kao i kod ostalih neznabožačkih naroda sporo, uz odpor i 
više izvanjski, Tako je učenike svete braće zapala zadaća, 
da široke slojeve hrvatskog puka privedu novoj vjeri. 
Pritom ih je sigurno pomagalo propoviedanje i služenje 
službe Božje u živoj narodnoj rieči, 

Sve su to težko podnosili biskupi romanskih gradova, 
pogođeni u svojim prerogativama, pravima i prihodima, 
Oni su žudno očekivali prigodu, da povrate stanje prije 
dolazka Hrvata, kad su njihove dieceze upravljale čita- 
vom hrvatskom zemljom. Prigoda im se pruži godine 923., 
kad je bilo ponovno uzpostavljeno jedinstvo između rim- 
ske i carigradske crkve. Tim je povodom patrijarh cari- 
sradski prepustio dalmatinske biskupe rimskom papi, dok 
car predade same gradove u upravu hrvatskom kralju To- 
mislavu, Biskupi romanskih gradova i hrvatski biskup u 
Ninu dođoše tako u jednu crkvu i pod jednog vladara; 


prestao je tako i razlog, da Rim, mimoilaženjem starijih 


tradicija, koje je rimska kurija odvajkada i posvuda po 
mogućnosti štedjela i uvažavala, pogoduje i dalje težnja- 
ma Hrvata za crkvenom neodvisnošću od bizaniinskog i ro- 
manskog Splita. 

Borba je u svoj oštrini izbila na splitskim crkvenim sa- 


borima g. 925, i 928. Tu je došlo u sukob davno pravo tra- 


dicije, prema kojoj su dalmatinski biskupi tražili vlast u 
hrvatskoj zemlji, i pravo živog naroda, ikoje je zastupao 

ninski biskup Grgur, braneći dotadašnju neodvisnost svoje 
crkve od Splita i izravnu podčinjenost papi i vjerojatno je 
on odvraćao i od preveć oštrih mjera proti uporabe na- 
rodnog jezika u crkvi, 

Biskupi dalmatinskih romanskih gradova, u većini na 
splitskom saboru, obnovili su primat Splita, kao nasljed- 
nika Salone, u čitavom obsegu i sa svim pravima bez ob- 
zira na nove prilike, stvorene dolazkom Hrvata. »Neka 
znade biskup Hrvata (t. j. Grgur Ninski), da je i on, kao 
i mi (t. j. biskupi romanskih gradova), podložan solinsko- 
splitskoj metropolitanskoj crkvi«, zvuči kratko, rezko, i 
gotovo s prizvukom prietnje 11, članak splitskog sabora. 
Grgur Ninski se je tome opro i »u nastaloj gunguli nije se 
sabor mogao dovršiti«. Grgur se je pozvao na papu i sabor 
je nastavio rad g. 928, Biskupi romanskih gradova pono- 
više svoje zahtjeve i zaključke, Ninska biskupija bi uki- 
nuta i Grguru Ninskome određena jedna od nekadašnjih 
a izpražnjenih biskupija u Duvnu, Sisku ili Skradinu; kao 
krajnu koncesiju prepušta sabor, kroz stisnute zube, da 
Grgur zadrži sve tri spomenute biskupije, Papa potvrdi 
saborske zaključke, dapače, pod prietnjom izopćenja iz 
crkve odredi Grguru Ninskom samu biskupiju u Skradinu. 
Pravorieku svoga crkvenog poglavice Hrvati se pokloniše; 
ali ne napustiše težnje i borbe za hrvatsku crkvu, 

Borba se nastavi, Početkom 11, vieka na otoku Krku, 
davnom sielu glagoljaša dođe do otvorene bune Sedeha, 
koji se samovlastno bio nametnuo za hrvatskog narodnog 
biskupa. U muzeju u Splitu čuva se stup s urezanim kri- 
žem i nadpisom, što ga je kao znak pobjede nad buntovnim 
biskupom (»vir apostata Sedeh«) dao postaviti splitski 
nadbiskup Pavao (o. god, i015,.—1030.), Borba Hrvata ne 

ostade bez uspjeha. Pitanje crkvene jurisdikcije na hrvat- 
skom području uredi se tokom 11, vieka, kompromisom. 

Hrvati dobiše posebnog hrvatskog biskupa, koji je bio 
»kraljevski biskup i išao s kraljevim dvorom i bio jedan 
od dvorskih odličnika i njegova se jurisdikcija protezala 
sve do rieke Drave« (Toma Arciđakon, 13. v.) Nove bi- 
skupije biše ustanovljene u kraljevskim hrvatskim grado- 
vima Biogradu na moru i Ninu. Time je dobar dio zemlje, 
koji su obitavali Hrvati, a biskup Grgur je u svoje vrieme 
svojatao za hrvatsku crkvu, došao pod izravnu vlast hrvat- 
skih biskupa. Napokon pripojenjem dalmatinskih gradova 
Hrvatskoj u vrieme Petra Krešimira postali su i dalma- 
tinski biskupi podanici hrvatskog kralja, a splitski nad- 
biskup velikodostojnik na hrvatskom dvoru (»totius Dal- 
matiae et Croatiae archiepiscopus«). 

I slavenska služba Božja, mada je višekrat bila ugro- 
žena različnim restrinktivnim mjerama, održala se je na 
obalama Jadrana do danas, predmet i razlog opravdanog 
ponosa kao povlastica, koju su Hrvati, jedini između Sla- 
vena, izvojštili od papinske stolice u katoličkoj crkvi, 

O svima tim događajima u vezi s hrvatskom crkvom 
različito se je sudilo. Dogodilo se je s politikom hrvatskih 
kraljeva ono, što i s politikom njemačko-rimskih careva u 
srednjem vieku. Baš se najjačima i slavom ovjenčanima 
njemačkim carevima prigovorilo, da su utaman trošili naj- 
bolje sile i energije svoga naroda za fantastični ideal 
svjetskog rimskog imperija i za vlast u Italiji, zanemaru- 
jući pritom bliže, čisto njemačke zadaće u domovini i na 
njezinim granicama, Slično je i politika kralja Tomislava, 
Petra Krešimira i Zvonimira našla branilaca, koji su izti- 
cali, da je preko te politike Hrvatska ušla u tok i u kolo- 

tečinu europske političke poviesti i života, ali i onih, koji 
su spočitnuli hrvatskim kraljevima, da nisu imali osjećaja 
za hrvatsku narodnu crkvu, da su se zalagali za tuđe in- 
terese i hrvatskom narodu tuđi papinski relormni po- 
kret, i da su odviše popuštali Latinima primorskih gra- 
dova, j 
Bilo je i bit će u tim pitanjima uviek različitih shva- 
ćanja. Ne smijemo međutim zaboraviti, da su sabori u 
Splitu bili crkveni sabori, u kojima je uzprkos prisustvo- 
vanja svjetovnih poglavica pravo glasa i odlučivanja u 
crkvenim stvarima pripadalo jedino prisutnim crkvenim 
dostojanstvenicima. Kralj Tomislav je prema tome mogao 
biti samo moralni oslon i zaleđe svom biskupu u odporu 
protiv presizanja latinskih biskupa u pitanjima organiza- 
cije crkve na hrvatskom državnom području. Da je to To- 
mislav svojem biskupu doista i bio, zaključujemo po priet- 
nji sabora, upravljenoj upravo »kralju Hrvata i hrvatskim 
poglavicama«, ako uztraju u zahtjevu, da čitavo područje 
nekadašnjih dalmatinskih biskupija bude i dalje pod 
vlašću njihovog, hrvatskog biskupa (članak 12. sabora u 
Splitu g. 925). 

Ne smijemo nadalje gubiti s vida, da je papin reformni 
pokret u vrieme Petra Krešimira i Zvonimira bio pokret, 
koji je nosio različnim zemljama općih moralnih i kultur- 
nih pobuda, mada je tražio žrtvovanje posebnih interesa 
i da je poslužio papama, da utvrde političku premoć crkve 
nad svjetovnom vlašću. Imati nam je napokon pred očima, 
da su hrvatski kraljevi svojom politikom utrli put tiesnoj 
vezi hrvatskih vladara i romanskih gradova, središta davne 
kulture, Ta je veza, to jest sredinom 11, vieka ostvareno 
trajno pripojenje dalmatinskih gradova Hrvatskoj, imala 

vrlo zamašnih posljedica, Ono je s jedne strane utrlo put 
prodiranju Hrvata u gradove, što se već u 11. stoljeću oči- 
tovalo u brojnim slavenskim imenima ljudi na iztaknutim 
položajima uprave grada; i ono je, kroz par stoljeća, mo- 
ralo svakako dovesti do posvemašnjeg etničkog i jezičnog 
pohrvaćenja pučanstva tih gradova, S druge će strane Hr- 
vati postepenim prilaženjem u gradove nasliediti i pri- 
svojiti kulturne tekovine i družtvene uredbe tih gradova. 
Simbioza slavenske krvi i kulture sa zapadnjačkom, la- 
tinskom civilizacijom najznačajnija je crta prošlosti iztoč- 
ne obale Jadrana; neka se s poviešću hrvatskog naroda u 
Dalmaciji uporedi poviest srednjega vieka drugih naših 
krajeva, u kojima su ostatci antikne civilizacije bez obzira 
i bez traga bili uništeni, 

HRVATI I VENECIJA 


Još jedno moramo iztaknuti: prve sukobe Hrvata na 
Jadranu s faktorom, koji će s vremenom imati presudnu 
ulogu na Jadranu, s Venecijom, Čedni su početci ove dr- 
žave, koja je u slobodnu općinu na Rialtu okupila g. 811. 
smjele pomorce i poduzetne trgovce s blatnih i nizkih la- 
guna u skrajnjem sjeverozapadnom dielu Jadrana. Su- 
kobi Mletčića s Hrvatima, koji su držali razvijenu izločnu 
obalu Jadrana, vrlo su rani i česti. Hrvati, jedini između 
Slavena, postadoše zarana pomorskim narodom, Na to ih 
nuždno dovede izvanredno razvijena obala s brojnim oto- 
cima, koje su oni zaposjeli i obitavali, Još g. 642., samih 
par decenija po dolazku Hrvata na jug, izvedoše oni pljač- 
kaški pohod kod grada Siponta na suprotnoj obali Italije. 
Plien s jednog takvog pohoda bit će ona dva prekrasna 
šljema iz 7. stoljeća, koji su odkopani u Vidu kod Metko- 
vića, a danas se čuvaju u Dvorskom muzeju u Beču, 


U 9, stoljeću mletački kroničari bilježe višekratne su- 
kobe brodovlja mletačkog dužda s brodovima hrvatskih 
knezova i Neretljana. Prvi takav sukob spominje se u de- 
talju već g. 839., kad je dužd Petar Tradonik, pun nade, 
odplovio s brojnim lađama u osvajalačkoj namjeri put 
iztočnog Jadrana. Ali uskoro morade on sklopiti mir s 


27 


knezom Hrvata Mislavom kod sv. Martina poljičkog pri- 
morja i s Družakom, vođom Neretljana kod neretljanskih 
otoka, Međutim borbe ponovno uzplamtiše i već g. 840. u 
sukobu s Ljudislavom izgibe više od 100 Mletčića, Mletčići 
i dalje ponovno jadikuju nad gusarskim podhvatima Hr- 
vata, a osobito smjelih Neretljana s otoka i kraja između 
Cetine i Neretve, Iako je u tim krajevima bio isti hrvatski 
narod te su Neretljani bili u nekoj vezi s hrvatskim vla- 
darima, njihovi se posebni knezovi spominju, kako je re- 
čeno, do sredine 11, stoljeća, Neretljani su bili osobito od- 
porni i borbeni te primiše kršćanstvo kasnije od Hrvata u 
dalmatinskoj Hrvatskoj Trpimirovića. Pokrštenje Neret- 
ljana, odnosno njihovog odaslanika oko g. 830, u Mletcima 
nije imalo trajnog ploda; tek bizantinski car Bazilije I, 
privede ih u 2. polovici stoljeća kršćanskoj vjeri. 


Od hrvatskih knezova osobito se Mletčićima zamjerio 
Domagoj. Mletački kroničar nazivlje ga, u vezi s gusare- 
njem njegovih podanika, »najgorim knezom Slavena«, Na 
nagovor Mletčića obratio se je g. 874, papa Ivan VIII. »na 
slavnog kneza Domagoja«, i molio ga, da neda da mu po- 
danici sramote ime nepotrebnim gusarenjem, Ali ne smi- 
jemo uzeti previše tragično ove tužbe, koje sve potječu iz 
jednog (mletačkog) izvora, jer i drugdje u ona tamna vre- 
mena nisu brodarenje i trgovina bili bez prigodne gusar- 
ske prakse, 


Spomenusmo već liep broj brodova hrvatske mornarice 
u vrieme kralja Tomislava, Osamdđeset hrvatskih sagina i 
sto kondura u početku 10, stoljeća značilo je pravu pomor- 
sku silu. U svoje je vrieme carska bizantinska flota imala 


28 


oko 300, a mletačka oko 200 brodova. Značajno je, što car 
priča, da »sagine i kondure Hrvata ne polaze u rat protiv 
nikoga, osim da njih tko napadne; nego s takvim lađama 
idu hrvatski trgovci u različna pristaništa, ploveći od gra- 
da do grada po neretljanskom kraju i dalmatinskom za- 
livu (Jadranu), pa sve do Venecije«. Jasno je po ovim 
carevim riečima, da se je radilo o redovitoj trgovini Hrvata 
na vlastitim lađama s Venecijom, a ne o prigodnim gusar- 
skim podhvatima. 


U to su vrieme bile na Jadranskom moru tri sile: Bi- 
zant, Venecija i Hrvatska. U 9. se stoljeću više puta spo- 
minju operacije bizantinske flote na Jadranu. Još u vrie- 
me, kad car Konstantin piše, stacioniralo je u jadranskim 
iztočnim obalama sedam carskih lađa, Bizantinsko je bro- 
dovlje štitilo interese Carigrada na Jadranu, pogotovo od- 
kada je plaćanjem danka dalmatinskih gradova hrvatskom 
knezu mjesto carskom strategu nestala mogućnost, da u 
Zadru sjedi strateg, poslan izravno iz Carigrada. Nje- 
$ovu je funkciju vršio hrvatski kralj kao prokonzul Bi- 
zanta, odnosno gradski načelnik prior Zadra, koji je do 11, 
stoljeća ponekad nosio naslov carskog stratega, 


Značajna je zaprilike na Jadranu i za pitanje, tko je 
bio pravi gospodar na tom moru, činjenica, da su sve do 
$. 1000. Mletčići, ploveći bliže otoka iztočnoj obali, po 
nuždi onih vremena, u kojima su pomorci još zazirali od 
putovanja na otvorenom moru, plaćali godišnji danak Hr- 
vatima i Neretljanima, da ih ovi ne zaskoče iz skrovišta 
brojnih kanala između otoka. Odkada su Mletčići plaćali 
taj danak, točno ne znamo. Obično se uzimlje, da su pla- 

ćanjem danka počeli, nakon što su Neretljani potukli g. 
887. Mletčiće kod Makarske, pri čemu je pao u boju ii sam 
dužd Petar Candiano. 


Prva jača afirmacija Mletčića na iztočnoj obali Jadrana 
bila je g. 1000, Dužd Petar Orseolo krenuo na Spasovo 
6, 1000. na pobjedonosnu vojnu uzduž dalmatinskih obala, 
Borba članova hrvatske dinastije oko priestolja olakšala je 
duždu uspjeh i on uze, po prvi put, u posjed nekoliko gra- 
dova u Dalmaciji, Romanski gradovi dočekaše ga u sve- 
čanim povorkama i priznaše ga svojim gospodarom; i hr- 
vatski grad Biograd morao mu se pokloniti, I Neretljani 
zatražiše mir od dužda; kod otočića sv. Maksima, danas 
Majsana, blizu Korčule, dođe pred dužda dubrovački bi- 
skup s pratnjom i položi mu zakletvu vjernosti, Dužd se 
tom prigodom prozva dux Dalmatiae. Odsada dalje Mlet- 
čići ne će više plaćati danak Hrvatima i Neretljanima za 
plovidbu po Jadranu. Taj se događaj duboko usjekao u 
sviest i pamćenje Mleičića. Tradicija dapače veže ovaj 
Orseolov pohod s poznatom godišnjom ceremonijom vjen- 
čanja mletačkog dužda s morem, koje se obavljalo na Spa- 
sovdan u Mletcima do propasti republike, 


Uistinu je pak uspjeh Orseolove vojne, u koliko se tiče 
posjeda dalmatinskih gradova, bio kratkotrajan. Gradovi 
su samo par godina ostali u mletačkoj vlasti. Ali odsada 
će se Mletčići navraćati na iztočnu obalu Jadrana, kada 
$od bude vladao nered i bezvlađe u hrvatskim stranama, 
Još u istom 11, stoljeću javljaju se oni na našoj obali iza 
zasužnjenja kralja Slavca po Normanima (g. 1075.) i iza 
pogibije kralja Petra u Gvozdu (g. 1097.), G. 1085. podielio 

je bizantinski car mletačkom duždu pravo na naslov dux 
Dalmatiae, ali za vrieme čvrste vlade kralja Zvonimira 
nisu Mletčići mogli ostvariti tu mjenicu, datu im od Bi- 
zanta. Proći će još par stoljeća, dok će Mletčići u vrieme, 
kada nije bilo hrvatske narodne dinastije uspjeti prigrabiti 
dio dalmatinskog primorja i pretvoriti Jadransko more u 
istinu u »golfo di Venezia«, 

MOZAIK SOLINSKIH MUČENIKA U LATERANU 
U RIMU 


U vječnom gradu, u jednoj kapeli Krstionice u Late- 
ranu, gdje je u srednjem vieku bila palača rimskih papa, 
čuva se i danas krasan mozaik, svjedok događaja iz prvog 
vremena po doseljenju Hrvata na jug. Dalmatinac imenom 
Ivan, koji je jamačno još doživio razsap stare Salone i rim- 
ske Dalmacije po Avarima i Slavenima (oko g. 615.), za- 
sio je na sam Božić g. 640, na Petrovu stolicu kao papa 
Ivan IV. Jedna od prvih briga pape, koji se već g. 642. 
odselio u vječnost, bila je da pošalje u opustošenu Istru 
i Dalmaciju opata Martina, da u tim krajevima odkupi 
kršćanske sužnje i pokupi kosti svetih mučenika. Martin 
posjeti tom prilikom solinsko polje i ponese papi u Rim 
kosti mnogih solinskih mučenika, Kroz to se je vrieme 
ratničko pleme Hrvata već spustilo sa šumovitih Karpata 
na jug i na more, oslobodilo gomile Slavena od gospodstva 
azijatskih Avara i postavilo time temelje za narod i drža- 
vu Hrvata na iztočnoj obali Jadrana: eto tako se je, ravno 
pred 13 stoljeća, na povjestnom tlu Solina zbio prvi dodir 
Hrvata, gospodara solinskog polja, s odaslanikom Svete 
Stolice, Hrvati su u to vrieme bili još neznabožci, gentes, 
kako izrazito kaže suvremen kratki zapis o papinom životu 
i djelima, 

POJEDINOST S MOZAIKA SOLINSKIH MUČENIKA 
Rim, Krstionica sv. Ivana Lateranskog 


Mozaik, kojim je papa dao izkititi kapelu, u kojoj 
je pohranio kosti mučenika, bliešti se u zlatu i bojama; a 
sastoji od hieratičkog niza svetih likova, koji su sučelice 
postavljeni pred zlatnom pozadinom bezkrajnog prostora. 
U sredini oble niše je prikazana Marija, kako diže ruke 
moleći (orans), a do nje redom prvaci apostola sveti Pe- 
tar i sveti Pavao, pa sveti Ivan Krstitelj i sveti Ivan evan- 
đelist te biskupi-mučenici sveti Venancije, koji je sredi- 
nom trećeg stoljeća pao na Duvnu propoviedajući Kristovu 
rieč stanovnicima rimske Dalmacije, i sveti Dujam, koji je 
$. 304. kao pastir kršćanskog stada u Solinu pao žrtvom 


progona dalmatinskog domorodca cara Dioklecijana; na-- 


pokon, na samim krajevima niše, dva pape, koji su gradili 
kapelu, Teodor i Ivan IV. s modelom crkve u skutu. Po- 
više toga veliko poprsje Boga otca i dva anđela vire 
iz mora oblačića koji se iskre u svim bojama duge. Na rav- 
nim plohama zida do niše nastavlja red svetaca još osam 
mučenika u odielu đakona, biskupa i vojnika sa svitkom, 
knjigom ili krunom mučenika u rukama. Visoko iznad sve- 
ga toga prikazana su još četiri evanđelista i mistični gra- 
dovi Betlehem i Jerusolim, mjesta rođenja i smrti Spasi- 
teljeve. 

NADPISI HRVATSKIH VLADARA 
I ODLIČNIKA 

SARKOFAG IVANA RAVENJANINA U SPLITU 


U splitskoj Krstionici, nekada Hramu palače cara Dio- 
klecijana, prislonjena je uza zid pačetvorna grobnica od 
mramora, kojoj pročelje rese četiri puta ponovljeni motiv 
kosog križa, složenog od stiliziranih ljiljana. Iznad ovog 
ukrasa, na rubu pročelja, uklesan je nadpis, nepravilan u 
oblicima slova i izkvarenoj latinštini koji glasi: HIC 
REQUIISCET FRAGELIS EI (!) INUTELIS IOHANNIS 
PECCATOR HARCHIEPISCOPUS, Nemoćni i nevriedni 
Ivan, koji starokršćanskom  skrušenošću sebe nazivlje 
grješnikom, jest prvi nadbiskup srednjevjekovnog Splita 
Ivan, rodom iz Ravene. Nadbiskup Ivan obnovio je u Splitu 
nadbiskupsku čast stare Salone, pretvorio je grobnicu cara 
Dioklecijana u splitsku katedralu i pohranio u njoj kosti 
sveto Dujma, navodno mučenika pod carem Trajanom i 
učenika svetog Petra, koje je on, krišom od Hrvata, po- 
digao sa solinskih ruševina. Mnogo je vremena bilo prošlo 
od propasti Salone pa se je zaboravilo, da je svečeve kosti 
opat Martin ponio u Rim, a izbliedjelo je sjećanje na pravo 
vrieme Dujmova života. Ove kosti biskupa mučenika. na- 
vodno iz apostolskih vremena poslužile su na splitskim 
crkvenim saborima u vrieme hrvatskih kraljeva kao naj- 
jači argumenat protiv želje Hrvata, da im biskup bude 
neodvisan od splitskog nadbiskupa. Po pričanju splitskog 

SARKOFAG IVANA RAVENJANINA : 


Split, Krstionica 


srednjevjekovnog kroničara Tome Arciđakona nadbiskup 


Ivan je pored toga priveo poglavice Hrvata pravoj Kristo- 
voj vjeri. Više je nego vjerojatno, da su poglavice obnov- 
ljene splitske crkve od prvog početka težili, da razšire 
kršćanstvo u neposrednoj blizini svoga grada. 

Vrieme života Ivana Ravenjanina nažalost, je sporno, 
kao što su mutni početci grada Splita i početci kršćanstva 
kod Hrvata, Ali upravo zbog toga sarkofag splitske krstio- 
nice, koji po svim znakovima oblika i ukrasa potječe iz 
druge polovice osmoga stoljeća, postaje prvorazrednim 
povjestnim spomenikom za Hrvate. 

U drugoj polovici osmog stoljeća po gubitku Ravene 
na zapadnoj obali Jadranskog mora (g, 751.) reorganizira 
Bizant gradiće na iztočnoj obali, koji su još za neko 
vrieme uzčuvali ostatke kršćanskog i romanskog življa. U 
to se vrieme množe znakovi života u njima, uređuju se 
crkve, bizantijsko zlato struji u našim stranama. | dok se 
hrvatski poglavice u unutrašnjosti Dalmacije još pokapaju 
po neznabožačkom običaju s hranom i oružjem, s bizan- 
tijskim zlatnim nakitom i novcem u ustima, javljaju se u 
primorju oko gradova prvi tragovi trajnog uspjeha misio- 
narskog rada kod Hrvata; nedavno je u Sućurcu kod 
Splita nađen ulomak crkvene pregrade iz vremena Ivana 
Ravenjanina, 


VIŠESLAVOVA KRSTIONICA U ZAGREBU 


Glavno pokrštenje Hrvata kao čin političke uviđav- 
nosti hrvatskih narodnih poglavica nije došlo iz Splita, 
nego s druge strane. Oko g. 800, dođoše Hrvati u sukob i 
dodir s moćnom državom Karla Velikoga, koji je narode 

KNEZA VIŠESLAVA 


KRSTIONICA 


Zagreb, Hrvatska Akademija 


na periferiji franačke države privodio snagom mača svo- 


jemu carstvu i kršćanskoj uljudbi. Nosioci ekspanzivne po- 
litike Karla Velikoga na jugoiztoku carstva, furlanski 


markgrofi, dovedoše osvitom 09, stoljeća, iza neduge borbe 
i odpora, poglavice Hrvata do napuštanja neznabožačke 
vjere i do prve čvrste političke organizacije. Još g. 799. 
pada u borbi s Hrvatima furlanski markgrof Erik, kojega 
pjesnik slavi, da je »barbaras gentes domuit sevissimas«, 
a već g. 803, dolaze Hrvati na sabor u Regensburg na po- 
klon caru Karlu. Od tog se vremena bez prekida redaju 
u dalmatinskoj Hrvatskoj knezovi i nižu crkve i spome. 
nici, U sjevernoj Dalmaciji, bližoj Francima, u Ninu, bilo 
je prvo političko i crkveno središte Hrvata, Iz tog vre- 
mena, to jest oko g, 800, i iz Nina potječe šesterostrana 
kamenica za krštenje, koja se danas nalazi u trijemu 
zgrade Akademije u Zagrebu. 


Uz rub kamenice teče nadpis: »Hec fons nempe sumit 


infirmos, ut reddat illuminalos. Hic expiant scelera sua, 


quod de primo sumpserunt parente, ut efficiantur christi- 
cole salubriter confitendo trinum parenne, Hoc Joannes 
presbiter sub tempore Vuissasclavo duci opus bene com- 
posuit devote, in honore videlicet sancti Iohannis Baptiste, 
ut intercedat pro eo clientuloque suo« (Ovaj izvor naime 
prima slabe, da ih učini prosvietljenima, Ovdje se peru 
od svojih zločina, što su ih primili od prvog roditelja, da 
postanu kršćani spasonosno izpoviedajući vječno Troj- 


stvo, Ovo je djelo pobožno učinio presbiter Ivan u vrieme ' 


kneza Višeslava, u čast naime Sv. Ivanu Krstitelju, da 
zagovara njega i njegova štićenika (t, j, krštenika), 

Knez Višeslav nije inače poznat, Vrieme mu međutim 
određuje stil kamenice za krštenje, koja ga spominje, Na 

ULOMCI IZ TRPIMIROVA SAMOSTANA U RIŽINICAMA 


U sredini gore Trpimirov nadpis 


Split, Arheoložki muzej 


pročelnoj strani kamenice je križ izpunjen troprutastim 
pleterom i izkićen na krajevima vijugavim kukama, tipi- 
.čan motiv pleternih skulptura, koje se u zrelim oblicima 
javljaju na apeninskom poluotoku pod konac 8. stoljeća. 
Na kamenici za krštenje opažaju se još znakovi prelaznog 
formiranja stila: u velikim praznim plohama strana ka- 
menice, u plastičnom astragalu, koji kruni rub kamenice, 
i u klasičnim »očima«, što izpunjaju zavijutke pletenice na 
križu. Nije smjelo nagađati, da je upravo ova kamenica 
poslužila za krštenje hrvatskih poglavica. Sam čin moramo 
zamišljati tako, da su se prema obredu onog vremena 
krštenici uronjavali čitavim tielom u široku kadu. 


TRPIMIROV NADPIS IZ RIŽINICA 


Godine 1891. u položaju Rižinicama između Solina i 
Klisa, gdje se obronak brda Kozjaka stepenasto spušta 
prema dubokoj urvini, kojom protječe potok Rupotina, po- 
molio se je iz zemlje ulomak crkvene pregrade od kamena 
i na njemu rieči: PRO DUCE TREPIMERO, Don Frane 
Bulić je dao kopati na tom mjestu jer mu je, prema tradi- 
ciji, zabilježenoj još u 18. stoljeću od crkvenog povjest- 
ničara Farlatija, odmah bilo jasno, da je upravo tu, u 
romantičnoj osami slikovitog i nemirnog krajolika, a u po- 
ložaju rodnom i zasađenom lozom i maslinama nedaleko 
lomnog potoka, koji zimi nabuja, da tjera mlinove, knez 
Trpimir smjestio monahe Sv. Benedikta, da vjerni lozinci 
svog reda »ora et labora« uče narod rieči Božjoj, gaje 
pismenost, pokazuju seljaku, kako se šuma krči, a zemlja 
obrađuje. Sam nam knez u najstarijoj sačuvanoj povelji 
hrvatskih vladara, izdanoj g, 852. u dvorcu u Bijaćima do- 

njokaštelanskog polja, srednjevjekovnom pobožnom dikci- 
jom kazuje, da je, »posavjetovaši se sa svim županima, 
podigao manastir i tu smjestio zbor braće, da ga njihove 
revnostne molitve oproste grieha pred Gospodinom«. 

Samostanska crkva, odkopana od družtva »Bihać« u 
Rižinicama, zapravo je starokršćanska crkvica, koja je 
vjerojatno do 9. stoljeća bila većim dielom sačuvana, pa 
je od Hrvata bila popravljena i učvršćena, Eto nam i ovdje 
potvrde davnoj rieči, da stari Hrvati izravno nadovezuju 
i nadograđuju na prijašnji rimski život u našim stranama. 
Redovnici su uza zid svetišta i crkvenog broda postavili 
kamena sjedala i podigli pregradu, koja je dielila_ pro- 
stor, namienjen svećenstvu, od prostora za vjernike, du- 
boko prema ulazu u crkvu, da bude što više mjesta za pje- 
vanje u koru. Dio ovakove pregrade, koja ne manjka ni 
u jednoj starohrvatskoj crkvi, jest ulomak s kneževim 
nadpisom. To je komad trokutnog zabata kojemu uz rub 
teku starohrvatske kuke i na kojemu je uklesan motiv 
klasičnog niza listića linearno pretvoren u niz troprutastih 
arkadica, dok kod para paunova, što su bili sa strane 
križa i izpunjali sredinu zabata, viri još samo stilizirani 
rep. Uz donji rub zabata teče nadpis PRO DUCE TREPI- 
MERO, što moramo popuniti molitvom za kneza: Pro duce 
Trepimero orate ili slično. 


BRANIMIROV NADPIS IZ MUĆA 


Još u prošlom stoljeću dospio je u Arheoložki muzej 
u Zagrebu i čuva se kao narodna dragocjenost ulomak ka- 
mene grede, jednom po svoj prilici diela crkvene pregra- 
de. Na gredi je, pored običajnog obrubnog niza kuka i ti- 

pičnog pleternog ukrasa, uklesan nadpis, pun kratica i 
povezanih slova ovoga sadržaja: [TEMPORE DUCIS] 
BRANIMIRI ANNOR(UM) XPI (Christi) SACRA DE 
VIRG(INE) CARNE(M) VT SV(M)PS(IT) S(VNT) 
DCCCLXXX ET VIII VI Q(VE) INDIC(TIONE). U hr- 
vatskom prievodu tekst glasi: (u vrieme kneza) Brani- 
mira a od Kristova upućenja po svetoj Djevici godine 888., 
šeste indikcije, Kraj nadpisa, brojka VIII od g, 888. i indik- 
cija, koja je u ranom srednjem vieku služila također za 
računanje vremena, i to s pomoću ciklusa od 15 godina, 
koji se stalno ponavljao, nalaze se na donjoj strani grede, 
jer ih klesar nije mogao smjestiti na pročelnoj, gornjoj 
strani grede. Ulomak s nadpisom odkopan je još g. 1871. 
na Gornjem Muću u okolici Splita kod župske crkve Sv. 
Petra; ponovne izkopine su pred par godina utvrdile, da 
je tu bila starohrvatska crkva s osebujnom osnovom četiri 
oblih niša, poredanih u krugu (četverolist), 


Nadpis iz Muća dao nam je ime i godinu vladanja 
hrvatskoga kneza, koji je iza kratkotrajne epizode i krvave 
pogibije kneza Zdeslava god. 879. vratio Hrvate, za sva 
vremena, rimskoj crkvi i Zapadu: poznato je iz te godine 
pismo pape Ivana VIII, »milom sinu Branimiru«, kojim mu 
javlja, da je na glas o povratku Hrvata pradjedovskoj 
vjeri, na Spasov dan služeći službu nad grobom prvaka 
apostola sv, Petra blagoslovio kneza i sav hrvatski narod 
i svu zemlju njegovu, 


Škrta zemlja izbacila je samo riedke ulomke s ime- 
nima nekojih naših vladara. Branimir, koji je kao prvi 
hrvatski knez zavladao dalmatinskom Hrvatskom posve 
neodvisan i od Franaka i od Bizanta, u tom je pogledu 

BRANIMIROV NADPIS IZ MUĆA 
Zagreb, Hrv. drž, arh. muzej 


najsretniji: odkopali smo tri ulomka s njegovim imenom, 
jedan na Muću, drugi u Ninu, a treći u Šopotu kod 
Benkovca. 


BRANIMIROV NADPIS IZ šOPOTA KOD BENKOVCA 


Pred par godina došli su u Šopotu kod Benkovca na 
vidjelo ostatci starohrvatske crkvice i među materijalom 
bili su krnji dielovi trokutnog zabata i vodoravne grede 
crkvene pregrade, Majstor je na njima izklesao već po- 
znati nam repertorij starohrvatskih skulptura, kuke, listi- 
će, križ, izpunjen pleterom i sa strane križa par ptica, što 
su prikazane i razriešene u plohe, izprekrižane u raznim 
pravcima uzporednim brazdicama. Važan je za nas nad- 
pis, koji u sačuvanim dielovima, glasi: *'BRANIMIRO 
COMIES]... DVX CRVATORUM. COGIT (AVIT)... 
Smisao bi imao biti, da je Branimir, knez Hrvata, pomi- 
slio, to jest odredio, da se podigne crkva ili pregrada u 
crkvi ili nešto tome slično. 

Ime Hrvat se ovdje po prvi put javlja na kamenom 
spomeniku, Najstariji spomen hrvatskog imena imamo 
inače u povelji kneza Trpimira iz g. 852., ali nam je ona 
sačuvana samo u mnogo kasnijem priepisu. Zanimljivo je 
još, da se knez u nadpisu nazivlje comes i dux. Hrvatski 
su se vladari u 9. stoljeću, dok nisu bili opasali glavu kra- 
ljevskom krunom, nazivali u narodnom govoru knezovima. 
U poveljama i nadpisima spomenika u latinskom jeziku 
stoji redovito naslov dux, Ali pored toga javlja se izraz 
princeps, poglavica, i comes. I pape upućuju pisma pone- 
kad comiti, a ponekad duci Hrvata ili Slavena. Comes za 
sebe a cometissa za ženu Marušu, veli Branimir i u ime- 

BRANIMIROV NADPIS IZ šOPOTA 


Knin, Muzej hrvatskih starina 


nima, ubilježenim u evanđelju u Cividale, kamo je knez 
s knjeginjom bio pošao na hodočašće. Hrvatski je dvor 
bio uređen prema uzoru dvora franačke države, A u Fra- 
načkoj je državi bio comes upravnik župe, postavljen od 
vladara, dok je dux bio nasljednik poglavica na čelu či- 
tavog plemena, Vjerojatno je pojava maziva comes za 
hrvatske knezove u vezi sa stanovitom ovisnošću hrvat- 
skih poglavica od Franaka u prvo vrieme po pokrštenju, 
dok dux odgovara njihovu stvarnom stanju i njihovoj 
funkciji poglavica čitavog plemena ili naroda, 


MUTIMIROV NADPIS IZ UZDOLJA NA KOSOVU 


Iz starinskog zapušteriog groblja sa srednjovjekovnim 
stećcima sv, Luke na Uzdolju na Kosovu nosili su seljaci 
u Knin u više mahova komade kamena s uresom i slovima 
ira Luju Marunu, čuvaru muzeja hrvatskih starina, koji ih 
je malo pomalo složio u dielove crkvene pregrade s nad- 
pisom kneza Mutimira, Višekrat opisan vajarski ukras 
starohrvatskih pregrada ponavlja se ovdje još jednom u 
povećanom sjaju i obilju, Pored kuka uz vanjski rub i križa 
u srdcu zabata imamo tu lukove, što se presjecaju i savi- 
nuta užeta, ptice drže u kljunu grozdove, a sav slobodan 
prostor izpunjaju svakojake zviezdice i ružice. Nadpis, 
prekidan i iztrošen na par mjesta, ide od vodoravne grede 
preko donjeg ruba trokutnog zabata ovim sadržajem: 
if OCTINGENT(ORUMJ[NONJEGINTA ET Q(UI)NQ(UE) 
IANJNORUM DXOMIJNI FERE T (?) DEN (2)... [H]IC 
BENE CO(M)P(O)S(U)IT OPUS PRINCEPS NA(M)Q(UE) 
MVNCIMYR..., Po njemu doznajemo, da je g. 895, knez 
Mutimir ili, kako se u ono doba pisalo, a valjda i izgova- 

MUTIMIROV NADPIS IZ UZDOLJA 
Knin, Muzej hrvatskih starina 


ralo, Muncimir dao podići crkvu ili crkveni namještaj 
(opus), 

Knez Mutimir je posjednji od hrvatskih knezova prije 
nego li je Hrvatska početkom 9, stoljeća bila proglašena 
kraljevinom. Mutimir je otac kralja Tomislava, a sin kneza 
Trpimira, po kojemu se je nazvala hrvatska loza, koja je, 
uz male prekide, vladala Hrvatskom kroz tri stoljeća 
državne samostalnosti, a odnjihala.se je po svoj prilici na 
tvrdom Klisu, što se diže iznad Splita i Solina, Već sredi- 
nom 9, stoljeća težište hrvatskog narodnog života bilo se 
“je iz sjeverne Dalmacije pomaklo prema jugu i u blizinu 
povjestnog solinskog polja. Sačuvana nam je iz g. 892. 
Mutimirova povelja, u kojoj knez, okružen brojnom svilom, 
na svom dvorcu u Biaćima dosuđuje splitskoj crkvi crkvicu 
i posjed sv. Jurja na Putalju, koje je svojatao hrvatski 
ninski biskup. Dan po tom pohiti knez u Split i položi na 
žrtvenik Sv, Dujma u katedrali povelju svoga kneževskog 
suda i druge različite darove, Iz zahvalnosti dade splitski 
nadbiskup u crkvi na Putalju, uz portrete utemeljitelja 
crkve kneza Mislava i darovatelja zadužbine splitskoj 
crkvi kneza Trpimira, naslikati još portret Mutimira i 
sinova mu Petra i Tomislava: zapis o računu za te slike 
zabasao je u srednjovjekovni kodeks British museuma u 
Londonu. : 


NADPIS SVETOSLAVA (7) I DRŽISLAVA U KNINU 


Na Kapitulu kod Knina izkopane su odavna dvie ploče | 


iz jednog groba, kamo su bile uzidane kao prost materijal, 
a na njima imena dvaju hrvatskih vladara, Po svojem obli- 
ku ploče su prvotno morale služiti kao pristupne strane 

NADPIS KNEZOVA SVETOSLAVA I DRŽISLAVA 
Knin, Muzej hrvatskih starina 


propovjedaonice ili ambbona; a resi ih mreža, u kojoj se 
prepliću i u čvorove se hvataju kružnice i kose četvorine. 
Motiv je jednostavan, ali od velikog učinka i živ poput 
valova, što se po moru razgone. Zanimljiv je nadpis na 
“rubu, koji glasi: ...... CLV DUX XROATOR(VM) IN 
TE(M)PVS D — IRZISCLV DVCE(M) MAGNV(M), Smisao 
je nadpisa očito taj, da je neki hrvaltski dux, kojemu ime 
dovršava na -slav (latinski -clu) -— obično se misli na 
Svetoslava — dao podići neku crkvu ili obdario crkvu 
namještajem u vrieme hrvatskog vladara magnus dux-a 
Držislava, koji se spominje pod kraj 10. stoljeća. Razprav- 
ljalo se je naprotiv i razpravlja se, kako dolazi i što su 
dux i magnus dux u vrieme hrvatskog kraljevstva. 

Naziv dux, koji je u 9. stoljeću označivao vladara, 
kneza, u kasnije je vrieme nosio član dinastije, koji je već 
za života drugog vladara bio određen za nasljednika prie- 
stolja. U hrvatskoj državi se je nasljedstvo po prvorođenju, 
koje je na Zapadu i Europi već bilo pravilom, još križalo 
i sukobljavalo s načelom skupne vlade braće i dovodilo 
do težkih smutnja. Borbe oko priestolja između članova 
vladarske loze bile su sredinom 10. stoljeća u temeljima 
uzdrmale hrvatsku državu, pa je Držislav još za života bio 
odredio starijeg sina Svetoslava za svog nasljednika (dux), 
a sebe je valjda privremeno, dok nije državu digao na pri- 
jašnju visinu, nazivao čednijim naslovom magnus dux mje- 
sto rex. Po otčevoj smrti uzplamtjele su ipak borbe između 
braće. Poznata je tužna epizoda razkralja Svetoslava Su- 
ronje, koji se, zbačen od braće s priestolja, stavlja g, 1000. 
u gradu: Trogiru na razpolaganje i daje rođenog sina za 
taoca Mletčićima, koji nadiru u naše primorje. 

NAĐPIS KRALJICE JELENE U SOLINU 


Toma arciđakom priča nam, da je neka hrvatska kra- 
ljica Jelena podigla u Solinu crkve Svete Marije i Svetog 
Stjepana, u kojima su bili pokopani hrvatski kraljevi. 
Crkve su u prvo vrieme bile povjerene monasima, koji su 
trajno vršili bogoslužje u počast kraljevskih grobnica. 
Toma još spominje, da je »u predvorju Svetoga Stjepana 
bio pokopan velemožni muž Krešimir kralj uz mnoge druge 
kraljeve i kraljice«, lako su od vremena hrvatskih vladara 
bila prošla mnoga burna stoljeća i solinskim poljem prohu- 
jali Turci i Tatari, za koje nam očevidac Toma priča, da 
su »bezbožnim rukama oskvrnjivali grobove kršćana i 
osobito vladara te njihove kosti razbacivali«,y mamio je 
zeleni Gospin otok između vijugavih rukava solinske rje- 
čice sa župskom crkvom još uviek posvećenom djevici 
Mariji povjestničare i arheologe na iztraživanje. Kad je 
don Frane Bulić g. 1898., već prvih dana kopanja, odkrio 
do župske crkve stare zidove i kamen s riečju Helena, 
dao je da zvone zvona u Solinu i poslao je ulaka u Split, 
da se javi odkriće u Zagreb, Idućih dana dolazili su na 
svietlo odlomci pročelja grobnice, razbijeni u veće i manje 
komade i izgrizeni od vremena i vatre; oko stotinjak takvih 
komadićaka Bulić je strpljivo sabirao i znalački složio u 
čuveni nadgrobni nadpis kraljice Jelene (7 975). 


Donosimo tekst nadpisa u latinskom originalu prema 


čitanju Bulića, popunjenom od Šišića: 


[IN HOC TJUMULO Q(VIJESCIT HELENA FAMOJSA] 
[QVAE FUI]T UXOR MIHAELI REGIS MATERQ(VE) 
STEFANI RJEGIS] 

[HABENAS TJENUIT REGNI VIII IDVS M(ENSIS) OCT- 
[OBRIS] 

[OBIIT INPACJE HIC OR[DINATA F]UIT AN(NO) AB 
INCARNAITIONE] , 
[DOMINI] DCCCCLXXVI I[NDICTIONE IVICICLJO LU- 
NARI V EPACTA] XVII 

[CICLO SOLARIJ] V LUNA) V [CONICURRENTE VI 
ISTAQ(VE) [VIIVENS FU 

LIT] REGNII] MATER FIT PUPILLOR(UM) TUTO[RQVE] 
VIDUAR(UM) ICQVE 

ASPICIE[N]S VIR ANIME DIC MISERERE DEUS, 


U hrvatskom prievodu: U ovom grobu počiva slavna 
Jelena, žena kralja Mihajla i mati Stjepana kralja, koja je 
bila vladarica, Dne 8. listopada umrie u miru, ovdje bi 
pokopana godine od upućenja Gospodinova 976, indikcije 
IV., cikla mjesečnog petoga, epakte XVII, cikla sunčanoga 
V, dana V., koji pada sa šestim. Ona, koja je za života 
bila kraljevstvu majka, postade (majkom) sirota i zaštitni- 
com udovica. Ovamo gledajući, čovječe, reci: Bože, smiluj 
joj se duši! 

Prema Šišićevu nagađanju Jelena je rodom iz patri- 
cijske zadarske porodice Madijevaca; ona je žena kralja 
Krešimira, koji se kršćanskim imenom još zove Mihajlo, 
a majka kralja Držislava, koji se je još zvao Stjepan, Nad- 
pis je za našu poviest od velike važnosti: dao nam je čvrstu 
okostnicu za rekonstrukciju dotada nepotpunog rodoslovlja 

NADPIS KRALJICE JELENE 
Split, Arheoložki muzej 


hrvatske narodne dinastije i dao nam je potvrdu, da je 
Hrvatska davno prije godine 1000, bila podignuta na 
kraljevinu, što su neki historici osporavali, 


SEDEHIN NADPIS U SPLITU 


U sbirci družtva »Bihać«, koja se nalazi u Arheo- 
ložkom muzeju u Splitu, čuva se okrugao stup od kamena 
s velikim urezanim križem i dugim nadpisom na vrhu. 
Stup je dao postaviti, vjerojatno kraj svoje palače, nad- 
biskup Pavao iz početka 11, stoljeća u znak sretne pobjede 
nad odmetnikom Sedehom. Čini se, da su se u Splitu u 
ranom srednjem vieku postavljali pred kućom stupovi sa 
znakom križa, da je brane od zla. Mijo Barada je pred 
nekoliko godina pročitao madpis splitskog stupa težko 
čitljiv zbog slova izlizanih od vremena i odkrio veliko 
značenje tog nadpisa za hrvatsku poviest. 

U uvodu nadpisa najprije se kićenim riečima slavi 
častni križ koji poput južnog sunca, što donosi svietlo i u 
najtjesniju ulicu i brani od zla one, koji u kuću ulaze, i po 
tome se kaže: VIR APOSTATA SEDEH SIMULA[BAT] 
ABERE XPS IN ARCE POLI REGIA MOX EXPULLIT 
ILLUD DOMNO PAULUS PRESULUS OFERT VEXILU 
ISTU(D). U slobodnom hrvatskom prievodu to znači: 
Odmetnik Sedeh gradio se je, kao da ima (biskupsku 
vlast). Krist sa kraljevske nebeske tvrđave uskoro ga 
iztjera, (u to ime) nadbiskup Pavao prikazuje ovu zastavu 
(pobjede). 

Barada je u Sedehu ovog stupa prepoznao Cededu 
Tome Arciđakona, neukog starca svećenika glagoljaša, 
koji se samozvano nametnuo za pastira Hrvatima i pro- 

SEDEHIN NADPIS 
Split, Arheoložki muzej 


——.—.— 


tjerao krčkog biskupa i po tome bio od papina legata 
izobćen te uskoro svršio smrću bezbožnika Arija i u grče- 
vima izbacio iz tiela svu utrobu, Toma Arciđakon i je samo 
pomiešao vrieme i događaje pa je Sedehinu bunu povezao 
uz događaje reformnog pokreta pod Petrom Krešimirom 
(oko g. 1060.): postavljena u pravi vremenski okvir početka 
11, stoljeća Sedehina buna pokazuje, da nije ostala bez 
ploda borba Grgura Ninskoga za neodvisnošću crkve u 
Hrvata od nadbiskupa onda još romanskog Splita, Malo 
vremena po Sedehinoj buni, koja je jasno pokazala pogi- 
beljno razpoloženje hrvatskih masa, osnovana je negdje 
oko g. 1040, prostrana posebna hrvatska biskupija, Zna- 
čenje njezino jasno iztiče Toma riečima: Htjedoše i hrvat- 
ski kraljevi imati posebnoga biskupa, koji se je nazivao 
hrvatskim, sa sielom u polju kod Sv, Marije pokraj grada 
Knina: ovaj je biskup dobio mnoge župe i imao je zemalja 
i posjeda gotovo u čitavom kraljevstvu hrvatskom, jer je 
bio kraljevski biskup i išao je s kraljevskim dvorom, i bio 
je jedan od dvorskih odličnika i njegova se jurisdikcija 
protezala sve do rieke Drave, 


BAŠĆANSKA PLOČA U ZAGREBU 


Ne smijemo borbu Hrvata za crkvu, neodvisnu od bi- 
skupa romanskih i bizantijskih gradova primorja, jedno- 
stavno poistovjetovati s giagoljaštvom. Glagoljica se raž- 
širila kod Hrvata među široke mase prirodnom privlačlji- 
vošću žive narodne rieči kod puka, koji je još jedva bio 
sasvim prigrlio kršćanstvo, a održala se, uzprkos ponov- 
nih restrikcija i progona, u prvom redu zbog nedostatka 
dovoljnog broja hrvatskih svećenika, vještih latinskoj 

Km 


a mi jA 
Be a 


me 


9, 


Geb 


M4 


BAŠĆANSKA PLOČA 
Zagreb, Hrvatska Akademija 


knjizi, Nije se glagoljica širila i promicala od vrhova hr- 
vatskog družtva, dvora i visokog klera. Ti su se krugovi 
služili latinskim jezikom, kako pokazuju nadpisi na crkve- 
nom namještaju. Ipak je hrvatska crkva izradila stanovitu 
toleranciju prema narodnoj rieči u liturgiji i ne će biti 
slučaj, da se upravo na Sedehinom Krku našao najstariji 
jezični spomenik hrvatskog jezika, poznata bašćanska 
ploča, 

Nedavno je iz crkve Svete Lucije u Juran-dvoru kod 
Baške bila prenesena u Zagreb i dana na čuvanje Akade- 
miji ploča s dugačkim nadpisom, koju je morska slana na 
otoku malo pomalo uništavala, Ploča je napravljena oko g. 
1100., kad je podignuta crkva Svete Lucije, i ona bilježi 
poput povelje darivanje zemalja glagoljaškom samostanu 
na Krku već u vrieme kralja Zvonimira, Nadpis glasi u da- 
našnjem hrvatskom jeziku ovako: 

1 1100. U ime Otca i Sina i Svetoga Duha. Ja opat 
Držiha pisah ovo o ledini, koju dade Zvonimir, kralj hrvat- 
ski, u svoje dane Svetoj Luciji; i svjedok (ili svjedoci) mi 
župan (Desi?ra) Desila Krbavi, ... (župan?) u Luci Pri- 
binega (ili Prvaneg); ovaj posla Vitoslava na otok, da tko 
to poreče, neka ga prokune Bog i blažena Roditeljnica 
(t. j. Bogorodica) i 4 evanđelista i sveta Lucija, amen; da 
tko ovdje živi moli za njih Boga — Ja opat Dobrovit sazi- 
dah ovu crkvu sa svoje devetero braće (t, j, redovnika) u 
dane kneza Kozmata (Kuzme), koji je vladao svom kra- 
jinom, A bijaše u te dane (sveti) Mikula u Otočcu sa sve- 
tom Lucijom zahedno (prema Hrv. Enciklopediji). 

UKRAS BOŽJEG HRAMA 


CIBORIJ OLTARA SVETE MARTE U BIJAČIMA | 


U zbirci družtva »Bihać«, koja je pohranjena u lapida- 
riju splitskog Arheoložkog muzeja, zauzimlje počastno 
mjesto rekonstruirani ciborij, koji je jednom stajao nad 
glavnim oltarom u kneževskoj crkvi Svete Marte u Bija- 
ćima. Vitki ciborij s četiri arkade, uprte o tanke stupove i 
urešene raznovrstnim kombinacijama  pleternih motiva, 
vrlo povoljno upodpunjuje, možemo pače reći, popravlja 
predočbu o starohrvatskim crkvama, koju smo mogli sebi 
stvoriti pri posjetu skromnih ostataka odkopanih zidića u 
Bijaćima i na pogled ulomaka starohrvatskog crkvenog na- 
mještaja, koji obično leže nabacani i nagomilani u našim 
starinarskim sbirkama, 

Nadpis na jednoj arkadi ciborija: ALMIFICAE MAR- 
THAE CUNC(T)JA HA(E)C NOVA CERNIT(E DICA- | 
TA?) (hrvatski: Gledajte sve, što je snova podignuto u 
čast častne Marte), jamči nam, da je ciborij u istinu stajao 
u crkvi svete Marte u Bijaćima — položaj se danas po 
svetici zove »Stombrate« — i svjedoči nam, da se je gra- | 
ditelj ponosio tim djelom. Na susjednoj arkadi stajalo_.je | 
njegovo ime, ali je nažalost od svega ostao samo početni 
komad s riečju TEMPORE (hrv. u vrieme), Zub vremena 


je uništio ime darovatelja, po svoj prilici hrvatskog kneza; 


: ; S CIBORIJ OLTARA SV. MARTE U BIJAČIMA 
zle su sreće uobće ostatci Svete Marte, inače vrlo brojni u Split, Arheoložki muzej 
Živa starina 5 

pogledu crkvenog namještaja i nadpisa na njima, jer je još 
na dva mjesta ime kneza na nadpisu izlizano, odnosno od- 
sječeno. Nadpis teče dalje i na ostalim dvjema arkadama, 
i po njemu vidimo, da je crkva bila posvećena Svetoj 
Marti, sv, Ivanu i još nekom svetcu, U vezi sa sve to ve- 
ćim razvojem štovanja svetaca često su starohrvatske 
crkvice bile posvećene većem broju svetaca. Hrvatski ban 
Stjepan podigao je.u Zadru g. 1042. crkvu u čast »sv. Ni- 


kole i sv, Petra i sv. Stjepana i sv. Dimitrija i sv, Krševana 


i sv. Marije i svih svetaca«, : 

Boravak hrvatskog kneza u dvorcu u Bijaćima zajam- 
čen nam je poveljom Trpimira iz g. 852., a crkva svete 
Marte se izričito spominje iz g. 892, Mutimir donosi pre- 
sudu u sporu oko svetog Jurja u Putalju »in Byaci ante 
fores ecclesiae s. Marthae martyris«. Kao svjedoci sta. 
vljaju na povelju presude znak ruke ovi odličnici: dvorski 
župan Budimir, župan buzdovanar Pristina, župan ko- 
njušnik Prvad, župan komornik Željist, župan peharnik 
Željidjed, župan štitonoša Tugina, pa komorni župani, prvi 
Boljedrug, drugi Kržemistl i treći Stjepan i dvorski ka- 
pelan đakon Firmin, dok se iz knjeginjine pratnje iztiču 
župan Budimir i buzdovanar Željidrag; od ostalih velikaša 
spominju se župan kliški Leledrag i župan livanjski Že- 
ljivek, župan Petar i sin mu Pribitjeh, pa Dragočaj, sin 
Samočasna, i nadstojnik samostana Žitelj te nadglednik 
odjeće Pavalj. Brojna i sjajna bila je dvorska svila hrvat- 
skih knezova, 

PREGRADA U CRKVICI SVETOG MARTINA U 
SPLITU 


U tiesnom hodniku Porte Aureae Dioklecijanove pa- 
lače u Splitu, gdje je prije stupala careva straža, ugniez- 
dila se je oko g. 800, mala kapela, posvećena apostolu Ga- 
lije sv. Martinu. Još je na mjestu kamena pregrada izpred 
oltara sa starohrvatskom troprutastom ornamentikom, ka- 
mene rešćike za male prozorčiće crkve i nudpis pred ula- 
zom u crkvicu, zamršen i nejasan, a spominje svećenika 
Dominika kao graditelja crkve. Bulić je smjelo nagađao, 
da je to onaj isti Dominik, koji se, uz još dva svećenika- 
kapelana i komornika, navodi između kneževih dvorjanika 
u Bijaćima u višekrat spomenutoj Trpimirovoj povelji iz 
6. 852, Slikovitu malu crkvicu brižno čuvaju koludrice tre- 
ćeg reda sv, Dominika, koje su tu od davnine: u samostanu 
se čuva oporuka koludrice Dobre, kćeri Cvitine još iz g. 
1372. 


Zanimljiva je ova pregrada s kukama, što teku u gornji 
rub tako, da se sukobljuju na vrhu zabata, gdje je bio za- 
taknut križ, i sa šupljim plohama u donjem dielu pre- 
grade, što su vjerojatno u svoje vrieme bile zastrte zasto- 
rima, Po nekojim detaljima skulptura i oblicima slova — 
O po sriedi ulupljeno — potječe pregrada tek iz 11. sto- 
ljeća. Nadpis uz njezin dolnji rub nam veli, da je crkva 
bila posvećena sv. Martinu, Bogorodici i Grguru papi. 

Ugradnja crkvice u gradske zidine nije slučajna. Jedva 
se mi danas možemo prenieti u život srednjovjekovnih 
gradova, kojih se vrata pred noć zatvaraju, Velika se paž- 
nja u to vrieme posvećivala zaštiti grada i njegovih -zi- 

dina; i vjera i praznovjerje vezani su uz gradske zidine i 
vrata. Na konzolama Portae Aureae izvajaše majstori ro- 
gate glave, kojima se prepisivala moć obrane od zla, a na 
ključu arhitrava Portae Ferreae izklesaše lik božice po- 
bjede Viktorije. Prva briga kršćana, kad uđoše u palaču, 
bila je, da zamiene lik neznabožačke božice križem kršćan- 
skog spasa; a osvitom srednjeg vijeka, u doba hrvatskih na- 
rodnih vladara, ugradiše Splićani crkvicu sv. Martina iznad 
sjevernih vrata Porta Aurea, a drugu crkvicu iznad zapa- 
dnih vrata Porta Ferrea, 


ARKADA CIBORIJA U CRKVI SVETOG TRIPUNA 
U KOTORU 


Starohrvatske pleterne skulpture javljaju se, u ranom 
srednjem vieku, duž čitavog Jadranskog primorja od Krka 
do Boke Kotorske. Jakog i skladnog učinka jest arkada ci- 
borija, koja je uzidana nad ulazom u sakristiju katedrale 
u Kotoru. Današnja sgrada katedrale podignuta je u čast 
svetog Tripuna u 12. stoljeću, ali su graditelji pri tome 
upotriebili za ukras dio ciborija iz starije crkve, u koju je 
građanin Andrija Saraceni bio pohranio tielo svetog Yri- 
puna, koje je on za svotu zlata nabavio od trgovaca, što 
su s iztoka putovali u Mletke početkom 9, stoljeća i zbog 
oluje se sklonuli u tihu kotorsku luku. U istinu se na ar- 
kadi zapaža, da je građena pri samom osvitu ovoga sto- 
ljeća, jer su u njoj, pored zrele pleterne skulpture, remi- 
niscencije motiva 8, stoljeća, u klasičnim »očima« zavoja 
pletenice i u dva put opetovanom plastičnom astragalu, što 
obrubljuje pleterni ukras. Značajni su i lavovi, koji rastvo- 
rene čeljusti trče za životinjom;.i motiv je to, koji hrvatski 

PREGRADA U CRKVICI SV. MARTINA 
Split, Dioklecianova palača 


vajari zadržavaju i dalje pri ukrasu ciborija. Nadpis u 
vrhu arkade kazuje nam, da je ona bila podignuta u čast 
Saracenijeva imenjaka sv. Andrije, Zanimljivo je vidjeti, 
kako je vajar, nevješt pismu, točkicama predhodno označio 
svako slovo; njegovo nepoznavanje pisma vidi se i u rieči 
LEO na lavu s lieve strane arkade, koja je izpisana u 
obrnutom smislu (tzv. Spiegelschrift), 


HRVATSKI KRALJ U SPLITSKOJ KRSTIONICI 


U splitskoj Krstionici, nekada Hramu palače cara Dio- 
klecijana, baš sučelice ulaza, jest mramorna ploča s li- 
kom hrvatskog kralja. Ta je ploča s još nekoliko ploča iz- 
kićenih ukusnim vajarijama pleterne ornamentike, bila dio 
ograde, koju je neki hrvatski kralj u 11. stoljeću dao po- 
staviti izpred žrtvenika u susjednoj katedrali. Ploče ili plu- 
teji ograde su po tome bili upotriebljeni kao oplata kade 
za krštenje u obliku križa u Krstionici u doba, kad su se 
kršćani još uronjavali u vodu čitavim tielom. 

Ploča s likom na priestolju, drugim likom, što stoji do 
njega, i trećim, što kleči pred njim, odavna je bila svratila 
na sebe pažnju, pa se već na prvom kongresu kršćanskih 
arheologa, održanom g. 1895, na ruševinama u Solinu, raz- 
pravljalo o tome, predstavlja li okrunjeni lik na priestolju 
Krista u nebeskoj slavi uz prvaka apostola sv, Petra i do- 
natora spomenika, što pobožno kleči pred Bogom, ili pak 
zemaljskog vladara, okruženog svojom pratnjom. Danas 
je suglasno mišljenje, da je na ploči prikazan hrvatski 
kralj s krunom na glavi, kako sjedi na priestolju i drži u 

ARKADA CIBORIJA U CRKVI SV. TRIPUNA U KOTORU 


ljevici kuglju zemaljsku, znak svoje kraljevske vlasti, a u B SEKA U Š 1 u Nu 
desnici križ; do njega stoji dvorski odličnik, a pred njim # S ZLE NJA >: 
kleči vjerni podanik, I na pečatu kralja Petra Krešimira, (d) (O \ 


napravljenom u kasnije doba prema originalu, sjedi hrvat- 
ski kralj na priestolju s jednakim atributima. Malko ču- 
dni oblik krune, kraljev plašt, ukršteno remenje iznad i : KE 
obuće, potvrđuju nam poznatu činjenicu, da su se Hrvati ho “ . Ni na 

B : > 


u životu i uređenju dvora povodili za Francima i Zapa- 
dom; ponizni akt podanika, koji se baca kralju pred noge, 
odgovara ceremonijalu bizantinskog dvora i podsjeća nas, 

da je Hrvatska država bila pobornik Zapada na granici 
Iztoka, 


Ne znamo, koji se je hrvatski vladar ovjekovječio na 
ploči ograde, koji je darovao splitskoj katedrali, ali je sva- 
kako to bio kralj iz druge polovice 11, stoljeća, u prvom 
redu Petar Krešimir ili Zvonimir, Tekar u to vrieme po- 


= io OMAN PRA 


stao je Split u punom smislu dio hrvatske države i tekar 
u to vrieme uvlači se ljudski lik u dotada čisto ornamen- 
talnu pleternu skulpturu. Osobito je zanimljiva kruna na 
glavi kralja. Ona ima oblik zlatnog obruča, posuta bi- 
serjem i izkićena s tri križića u vrhu, te produžena sa 


m mmooaeaaa neona spe oem 


strana čvrstim nastavcima, što se spuštaju iza ušiju; kruna 
cje poslužila kao uzor za Zvonimirovu krunu Nezavisne Dr- 
žave Hrvatske. 


HRVATSKI KRALJ 
Split, Krstionica 


LIK HRVATSKOG DOSTOJANSTVENIKA IZ SVETE 
MARIJE U BISKUPIJI 

Nekoliko kilometara južno od Knina je selo Biskupija, 
koje vuče svoje ime od nekadašnjeg siela hrvatskog dvor- 
skog i po tome kninskog biskupa. U okolici Biskupije od- 
kopane su brojne starohrvatske crkve, a bogatim majda- 
nom za hrvatsku arheologiju i staru umjetnost postao je 
položaj »Crkvine« u Biskupiji, gdje su došli na vidjelo, u 
neprekinutom sliedu, brojni ostatci iz života Hrvata sve 
tamo od neznabožačkog perioda pa do vremena srednjo- 
vjekovnog groblja sa stećcima; tu u Crkvinama je u 11. sto- 
ljeću, do kraljevskog dvorca, »villa regalis«, bila podig- 
nuta katedrala hrvatskog biskupa. Iz te katedrale potječe 
također ploča, koja nam je, kao pendant kralju u split- 
skoj Krstionici, sačuvala vjernu predočbu hrvatskog od- 
ličnika iz tog vremena, 

Bradati i brkati lik nepoznatog hrvatskog dostojanstve- 
nika, koji se dao prikazati na ploči ograde crkvenog na- 
mještaja, što ga je vjerojatno on poklonio crkvi, odjeven 
je haljinom stegnutom u pasu, S pasa visi junaku mač 
tipičnog oblika tako zvanih vikinžkih mačeva sa splošte- 
nom gljivicom u držku. O pas je obješena također mala 
kožnata kesica, u kojoj je stajao različiti lični junakov pri- 
bor, nožić, valjda ognjilo i kremen i slično. Zanimljiv je 
ukras haljine. Donji rub haljine je izkićen nizom prišivenih 
malih okruglih pločica vjerojatno od bronca, a gornji rub 
haljine resi trostruki gajtan s resama. Čini se, da su u ko- 
stimu kninskog odličnika sačuvani oblici stare slavenske 
nošnje, jer se oni ponavljaju i kod bugarskog dostojan- 
stvenika, koji je prikazan u minijaturi sjajno opremljenog 
Menologija bizantinskog cara Vasilija II. (oko g. 1000). 

HRVATSKI DOSTOJANSTVENIK 
Knin, Muzej hrvatskih starina. 


LIK GOSPIN U SVETOJ MARIJI U BISKUPIJI 


Iz katedrale svete Marije u Biskupiji čuvaju se u 
kninskom muzeju vrlo brojni ostatci crkvenog namještaja, 
ciborija nad oltarom, pregrade pred oltarom, propovje- 
daonice, škropionice za blagoslovljenu vodu i t. d, Hrvat- 
ski vladari i odličnici bogato su snabdjeli svoju crkvu svim 
potrebitim, Na trodjelnoj pregradi, koja odgovara trima 
lađama katedrale, a stajala je pred svetištem, na sred- 
njem, većem zabatu, izklesan je lik Gospin. Majstor, još 
nevješt prikazivanju ljudskog lika, ne daje mu potrebit 
relijef, već ga modelira plosnato i izrađuje plitko upara- 
nim crtama, tako da podsjeća na bizantinske Gospe i sre- 
brne ikone: možda je takvu ikonu majstor imao pred očima. 


Pleterna skulptura je na izmaku, a umjetnost roma- 
nike na domaku, Njezina blizina se osjeća u ponovnom pri- 
kazivanju ljudskog lika i u vraćanju klasičnih, davno za- 
bačenih motiva, kao što su na Gospinom zabatu palmete 
nanizane na vijugastoj vitici i naizmjence okrenute u pro- 
tivan pravac. Sve nam to potvrđuje, da je Gospin lik bio 
izrađen za katedralu, koja je oko 6, 1078. bila posvećena 
u nazočnosti kralja Zvonimira, koji je tom prigodom u 
Biskupiji održao državni sabor i dielio milosti i darove 
(sačuvana je povelja, kojom kralj na saboru daje duv- 
nama svetog Benedikta u Splitu posjed zemalja u Pustici, 
danas Gomilici u okolici Splita). 

LIK GOSPIN U SV. MARIJI U BISKUPIJI . 
Knin, Muzej hrvatskih starina 


PLOČA PLETERNOG UKRASA IZ OKOLICE 
DUBROVNIKA 


Pleterne skulpture došle su k Hrvatima zajedno s 
kršćanstvom iz krajnog sjeveroistoka susjednog poluotoka, 
Hrvati su međutim vrlo brzo prisvojili i prigrlili ovu umjet- 
nost, koja je odgovarala ondašnjim njihovim umjetničkim 
sposobnostima i njihovoj prirođenoj sposobnosti, kao i 
svih primitivnih naroda iz Sjevera, za jednostavno orna- 
mentalno ukrašivanje površine, Tokom vremena su hrvat- 
ski majstori unieli u tu ornamentiku vlastite crte i inačice, 
Kao što obično biva kod umjetnosti, koja se poprima iz- 
vana, ove se najjače javljaju na vremenskoj i prostornoj 
granici, kamo je prodrla umjetnost, to jest u uda- 
ljenijim krajevima i na izmaku stvaranja te umjetnosti, 


Tako se u našem primorju iztiču pleterne skulpture iz 11. 


valjda i iz početka 12. stoljeća iz Dubrovnika i njegove 
okolice, Donosimo ovdje jednu takvu skulpturu s otoka 
Koločepa, : 


Originalna je ova skulptura u miešanju starog i novog. 
U mreži tradicionalnih pletera vidimo dječaka, kako puše 
u lovački rog, pa psa, što trči za životinjom te gore u vrhu 
ploče krilatog konja: sve su to motivi, koje je romanička 
umjetnost voljela prikazivati i koje je ona crpila iz života, 
kome se ta umjetnost ponovno vraća (lov), i iz orientalnih 
sagova, koji su u to vrieme stizali u velikom .broju na 
Zapad i u Europu (fantastični krilati konj). 


PLOČA KASNOG PLETERNOG UKRASA NA KOLOČEPU 


PLOČA S PRIZORIMA EVANĐELJA U SVETOM 
DONATU U ZADRU (1) 

Između skulptura kasnog hrvatskog doba osobito su 
zanimljive dvije ploče s prizorima iz Isusova djetinj- 
stva. U 11. stoljeću romaničkim slogom javlja se na: 
jednom religiozna narativna plastika, Uresi na crkvenom 
namještaju ne rese samo površine za radost očiju, već 
ponovo prikazuju, pričaju i poučavaju vjernike. Ove su 
zadarske skulpture nastale u vrieme, kad se je i u Dalma. 
ciji osjetila potreba, da se evanđelje prikaže na kamenom 
spomeniku u širokom sliedu događaja, Ali je to bilo u 
vrieme, u koje se konzervativni dalmatinski klesari nisu 
još bili upoznali s romaničkim plastičnim oblicima, pa se 
je majstor zadarskih ploča pomogao tako, da je za novu 
figuralnu temu pridržao dotadašnji stil pleternih plosnatih 
skulptura i razriešio ljudske likove u linearni crtež, Time 
je nastalo nešto novo i drugdje nepoznato, 

Epizode evanđelja skladno su prikazane u okviru niza 
arkada, U prvoj arkadi je prikazan Pohod Marijin: Eliza- 
beta i Marija grle se i ljube. Sliedi Rođenje Kristovo s 
Marijom, koja leži na slamnjači i pruža ruku prema dje- 
tešcu Isusu, kojega pobožna žena pere u kadi u nazočnosti 
krilatog anđela, S lieve strane guraju se na poklon tri 
pastira, stješnjena okvirom arkade. Desna polovica 
ploče pridržana je Poklonu triju kraljeva ili bolje triju 


mudraca s iztoka, Marija s Isusom u krilu, koji je velik 


kao dječak, sjedi na antiknom preklopnom stolčiću, tri mu. 
draca nose darove, a odjeveni su kao magi s istoka u per- 
zijskom kostimu i s frigijskom kapom na glavi. Još nije 
ovdje prodrlo srednjovjekovno zapadnjačko shvaćanje 
triju mudraca kao triju kraljeva, 

Živa starina 6 


PLOCA S PRIZORIMA EVANĐELJA 1. 


(Navještenje, Rođenje, Poklon triju kraljeva) Zadar, Sv. 


Donat 


PLOČA S PRIZORIMA EVANĐELJA U SVETOM 
DONATU U ZADRU (1) 


Druga ploča iz iste crkve nije izrađena od istog maj- 
stora. U njoj je vrlo skladno postavljen u svakoj arkadi 
po jedan lik. Prizori nastavljaju prikazivanje epizoda iz 
Isusova djetinjstva. Na redu su Pokolj nevine djece i Bijeg 
u Egipat. Kralj Irud sjedi okrunjene glave, a pred njim 
je krvnik čvrsto uhvatio diete za kraj noge i drži nevinu 
žrtvu sunovratce; dvije bolne majke nemoćne su svjedo- 
kinje čina. Sliedi Bieg u Egipat: predvodi Josip, koji je 
preko ramena prebacio štap sa skromnim omotom robe, a 
iza njega na magarčiću je Marija s Djetešcem u povojima. 

Između njih viri visoka paoma, koja je prema liepoj 
srednjovjekovnoj legendi spustila grane pune datulja ka 
Djevici, kad je ona na putu ogladnjela, 

U posljednjoj arkadi vidi se bradati lik sa svetačkim 
viencem oko glave: po redu događaja iz evanđelja, uzdig- 
nutoj desnici i lievoj nozi mora da je to sv, Ivan u času, 

“kada krsti Spasitelja, čija je figura odsječena, 

Punu pažnju zaslužuje ova ploča. Ako majstorovo pri- 
kazivanje ljudske figure neumjestno mjerimo mjerilom 
sličnosti s naravi i s njezinim oblicima, doseže valjda plo- 
ča vrhunac opadanja. Ali ako je izpravnije ocienimo pre- 
ma tome, ima li u njezinim skulpturama »stila« t, j. sviestne 
i dosljedne podređenosti nekom cbćem načelu, u našem 
slučaju načelu bezreliefnosti, linearnosti i dekorativnosti 
— jer to su bitne odlike sloga pleternih skulptura — ide 
zadarska ploča među najzanimljivije i bolje spomenike 
naše rane umjetnosti, 

PLOČA S PRIZORIMA EVANĐELJA II. 
(Pokolj nevine dječice, Bijeg u Egipat) Zadar, Sv. Donat 


MAJESTAS DOMINI NA SUSTJEPANU U SPLITU 


Na izpruženom jezičcu zemlje na ulazu u splitsku luku 
podigoše monasi sv. Benedikta oko g. 1000, samostan, koji 
se po borovoj šumi u izpravama spominje kao sv. Stjepan 
»de pinis«. U tom je samostanu bio sebi odabrao vječno po- 
čivalište posljednji Trpimirović na hrvatskom priestolju, 
kad se zbog težkih prilika bio zahvalio na kraljevskoj časti 
i povukao u tišinu samostana: g. 1078, posjetiše Stjepana 
u samostanu kralj Zvonimir sa ženom Lepom i sinom Ra- 


dovanom, Samostan i crkva davno su propali, Na njihovu 

mjestu bilo je uređeno početkom prošlog stoljeća splitsko 
groblje, U grobištnoj kapeli i na ogradnom zidu groblja 
uzidano je više fragmenata iz starog samostana. Osobito 
je liep zabat crkvene pregrade sa »Majestas Domini«, koji 
ne će biti daleko od vremena boravka Stjepana u samo- 
stanu, 


Zabat je izrađen od finog mramora, koji je antika u 
obilju ostavila u našem primorju, U trokutu, uokvirenom 
ukusnom lozicom, prikazuje Krista u slavi nebeskoj; dva 
anđela drže rukama kićeno priestolje, na kojemu sjedi 
Krist s knjigom u lievici i blagoslivljajući desnicom, Oko 
glave mu je veliki svetački vienac s križem. Sve na ovom 
zabatu, ukrasni motivi, izpupčeni relief i obla modelacija 


diše već duhom nove umjetnosti, romanike, 


KRIST U SLAVI IZ STAROHRVATSKOG SAMOSTANA 
Split, Groblje na Sustjepanu 


BIFORA PRIVATNE KUĆE IZ STAROHRVATSKOG 
DOBA U SPLITU 


Povodom spora dvaju susjeda oko toga, tko od njih 
ima pravo, da se nasloni na drugu kuću, dao je, pred 
nekoliko godina, Sud u Splitu otući struk s nutarnjeg 
zida kuće u Arciđakonovof ulicf i tom prigodom izkočili 
su izpod žbuke dielovi vrlo stare kuće i hrvatska arheo- 
logija je dobila liep i kićen dvojni prozor (biforu), koji je 
uz prost prozorčić uzidan u susjednoj ulici Dosuda, jedini 


ostatak starohrvatske palače, 


Nije čudo, da su ostatci svjetovnog graditeljstva iz 


ranoga srednjega vieka kod nas, kao uostalom i drugdje, 
vrlo riedki: nisu ih štitili od uništavanja i pregrađivanja 
kontinuitet bogoslužja i pobožne tradicije, koje su oko 
starih crkava. Jedva imamo još traga hrvatskim  dvoro- 
vima. Dvorovi hrvatskih vladara bili su skup stanbenih i 
gospodarstvenih zgrada na ovećim i bolje uređenim krun- 
skim imanjima, koja su mogla duže vrieme izdržavati 
kneza ili kralja s pratnjom župana, kad su obilazili 
zemlju, krojeći narodu pravdu i vršeći državne poslove. 
Jedini materialni ostatak dvorova narodne dinastije jest 
6 kamenih nadvratnika s nadpisom u Bijaćima, koji nam 
potvrđuju, da su dvorce sačinjavali skupovi pomanjih 


zgrada, a ne velike reprezentativne palače, 

STAROHRVATSKA BIFORA U SPLITU 
Split,  Arheoložki muzej 


2 "mm 
K-2 


Dvojni prozor palače u gradu Splitu jest bogato izra- 
đen i urešen skulpturom, Ima pravokutni oblik; dovratnike 
mu rese vijugave lozice a pragove i stupić, što dieli prozor 
u dva diela, pletenica i pleter. Stupič nosi pločastu gla- | 
vicu, na kojoj je još ostao krak križa, 


CRKVE, ZADUŽBINE, GROBLJA 

CRKVA SVETOG KRIŽA U NINU 


U krajnjem dielu sjeverne Dalmacije leži Nin, koji je 
imao veliku ulogu pri osvitu državnog i narodnog života 
Hrvata, jer je bio prvo političko i crkveno središte dal- 
matinske Hrvatske, Danas je Nin malo, siromašno i ma- 
larično mjestance sa zaglibljenom lukom, kojoj ne mogu 
pristupiti parobrodi. Kao da se i danas daje pravo dru- 
gom članu crkvenog sabora u Splitu g. 925. kojim se, očito 
ciljajući na ukinuće biskupije biskupa Grgura u hrvatskom 
Ninu, određuje, da se obnove one biskupije, u kojima je 
prije bio biskup; »jer ne dolikuje, da ugled biskupa strada 


“u malim gradovima i selima«. U malom Ninu je ipak saču- 


vano više spomenika iz vremena hrvatskih narodnih vla- 
dara: u ravnom ninskom polju pred ulazom u mjesto diže 
se na vrhu predpovjestnog humka crkvica sv. Nikole, u 

župskoj crkvi su pohranjeni stari moćnici karlovinžkog 
karaktera, nedaleko odatle su odkopani ostatci oveće tro- 
brodne bazilike starohrvatskog vremena i nalazi se stara 
crkva sv. Križa u obliku četverolista, iz sredine kojega se 


izvija visoka kupola. 


Ma da je dojam ove crkvice ujedno monumentalan i 
slikovit, ona je vrlo malih razmjera; Englez Jackson reče, 

da je to najmanja katedrala u kršćanstvu. Četiri oble 
konhe četverolista prekrivene su unutra polukupolama, 
ali su izvana one uklopljene u pravokutne zidove: tako je 
crkva, u saglasju sa svojom posvetom, dobila izvana oblik 
križa. Nadpis, nespretno uklesan u donju stranu arhitrava 
crkvenog ulaza, spominje kao graditelja župana, koji se 
prije zvao Godeslav, a danas se čita Godežav ili Godečaj. 
Po rustičnim i nepravilnim oblicima slova nadpisa crkvica 
se obično postavlja u prvo vrieme pokrštenja Hrvata oko 
$. 800, Sveti Križ čini međutim, složenim tlorisom i kon- 
strukcijom te izduženim i vitkim obrisima kupole, dojam 
zrele umjetničke djelatnosti, pa smo skloni datirati ća u 
kasnije vrieme narodne dinastije, 


Moramo imati na umu, da je crkva svagdje, prema 
vlastitoj potrebi i tradiciji, određivala prve oblike bogo- 
štovnih zgrada, a ne preobraćenici, koji u tome nisu imali 
ni prakse ni tradicije, I upravo zbog toga težko je vjero- 
vati, da bi Sv, Križ u Ninu, izveden u oblicima, koji nikako 
nisu bili pravilo u crkvenom graditeljstvu Zapada, bio gra- 
đen u samo vrieme pokrštenja Hrvata, Tek po izteku sta- 
novitog vremena, kad su Hrvati crkvenim razkolom bili 
odieljeni od biskupskih gradova bizantinske Dalmacije, a 
podpunom samostalnošću, dobivenom pod Branimirom, 
udaljili se od utjecaja krajeva podložnih Francima, stali 
su oni graditi sebi crkve sve to većom slobodom u tlorisu 
i konstrukciji, Sveti Križ je tipičan primjer originalnog 
starohrvatskog graditeljstva, 

CRKVA SV. 


KRIŽA U NINU 


CRKVA SVETOGA PETRA U PRIKU KOD OMIŠA 


Onome, koji se cestom uz more vozi do starog gusar- 
skog gniezda na ušću cetinjske gudure, tik pred mostom, 
što preko rieke vodi u Omiš, otvara se najednom pogled 
na crkvicu sv. Petra. Crkvica se je stisla izpod hridi, što su 
se, sure i vrletne, nadvile nad njom, kao da će na nju 
pasti. Taj slikoviti kutić prirodnim ljepotama bogate Dal- 
macije historijsko je tlo: tu je danas sielo nedavno obnov- 
ljene općine stare seljačke republike Poljica, razštrkane 
među kose brda Mosora, tu je bilo »Ilirsko« sjemenište, 
razsadnik popova glagoljaša, što su ga splitski nadbiskupi 
podigli g. 1750., a Francuzi ukinuli g. 1809. zbog navodne 
urote skovane u Sjemeništu protiv njihove vlasti. Samu 
pak crkvicu spominje dokumenat iz druge polovice 11. 
stoljeća, jer se je u njoj odigrala historijska epizoda. U 
crkvici je kralj Slavac, u pratnji bana Petra i župana Za- 
rube, presudio spor oko zemlje, na kojoj je Splićanin Petar 
Crni htio podići samostan braći sv. Benedikta, a seljaci 
uz Tugara tu zemlju svojatali, ' 

Crkva sv, Petra zanimljiva je i riedak, u cjelini saču- 
van starohrvatski građevni spomenik, To je mala pravo- 
kutna građevina na jedan sam brod, presvođen u tri polja 
i s kupolom, što se četvrtastim tamburom probija iz sre- 
dine ravnog krova na sedlo, To je osobiti tip starohr- 
vatskog crkvenog graditeljstva, koji poznamo po sličnim 
građevinama na Braču i dubrovačkim otocima. Poznate 
starohrvatske lezene spojene pod strehom u sliepe lukove 
rese i oživljuju vanjske zidine crkve; osobito je efektan 
veliki luk, što zahvata čitavu širinu pročelja, 

CRKVA SVETE TROJICE U SPLITSKOM POLJU 


U splitskom polju između vinograda do puteljka što 
vodi na obćinsku klaonicu strši osamljena i bez krova 
nekadašnja crkva sv, Trojice. Danas je to ruševina, a još 

.na početku prošlog stoljeća držali su crkvu splitski me- 
sari, Crkva je građena u obliku kruga iz kojega se izvija 
uokolo šestero oblih niša kao i starohrvatska crkva sv. 
Mihovila, koju je nedavno u Pridrazi kraj Novigrada od- 
kopao kustos kninskog muzeja Gunjača, i dvije davno pro- 
pale crkvice u Zadru i Trogiru. Troja vrata splitske crkve 
u trima nišama pročeljne, zapadne strane vjerojatno su 
u vezi s posvetom crkve sv. Trojstvu. 

Crkvu sv. Trojice spominju dokumenti u 12. stoljeću, 
ali po polukružnoj luneti jednih vrata, po pleternim skulp- 
turama u njoj, nađenim i polukružnim arhivoltima propale 
crkvene pregrade, mora da je ona bila građena pod kraj 
hrvatske narodne dinastije u 11, stoljeću. Krov crkve je 
davno propao; raspon njezinih obimnih zidova je velik, 
“pa je težko reći, da li je jednom krov bio građen u drvu 
ili je kupola bila od kamena, Hrvati su voljeli svodovnu 
gradnju, ali su oni gradili samo svodove malih razmjera. 


Šestero niša, što se sačuvalo — a sigurno i propala ku- 
pola — bilo je prekriveno tipičnim našim pločama od 
kamena, 


Crkveno graditeljstvo starohrvatskog vremena rado 
diže crkve u obliku kruga, iz kojega se izvijaju tri, četiri, 
šest pa i osam oblih niša, Take je osnove poznavala i pro- 
fana rimska arhitektura za dvorane palače i kupki i sta- 
rokršćanska umjetnost za kapelice i krstionice, pa mnogi 
misle, da su naši majstori u ranom srednjem vieku opo- 

našali antikne zgrade, koje su se bile sačuvale do u nji- 
hovo doba, Međutim su takve osnove jednostavni i pri- 
marni oblici, do kojih su naši majstori mogli i samostalno 
doći, Značajna je činjenica, da osnovu kruga s četiri niše 
ima Branimirov sv. Petar na Muću, jedina prednemanjićka 
crkva u Srbiji Sv. Petar u Rasu, najstarija poljska građe- 
vina kapelica na Vavelu u Krakovu i crkva kneza Vaclava 
u Pragu. 


BAZILIČICA SVETE BARBARE U TROGIRU 


Trogirani s ponosom pokazuju strancu kao spomenik, 
koji je građen još u vrieme hrvatskih narodnih vladara, 
malu skromnu crkvicu iza gradske Lože, jednom posve- 
ćenu tourskom biskupu Sv. Martinu, a danas zvanu Sv. 
Barbara, jer je u doba kandijskog rata bio u tu crkvu 
iza Lože prenesen oltar zaštitnice »bombardijerA« iz 
crkve sv. Barbare izpred gradskih zidina, koja je morala 
biti pretvorena u skladište municije i po tome je pro- 
pala, Crkvica iza Lože je do pred par godina bila zapu- 
štena, pretvorena u ropotarnicu, a dio njezinog svoda je 
bio porušen od dimnjaka kuhinje, što se je iz susjedne 
kuće bila probila u crkvu. Zauzimanjem konzervatora 
crkvica je bila popravljena i jedan je od zanimljivijih gra- 
đevnih spomenika vrlo ranog srednjeg vieka. | 

To je malena, prosto i primitivno građena baziličica. 
na tri broda, presvođena primitivnim krstatim svodovima. 
Za stupove; baze i kapitele graditelji su dobrim dielom 
upotriebili materijal uzet s porušenih građevina rimskog 
vremena. Na jedan stup nataknut je kao nadglavak pre- 
polovljeni rimski kapitel, Podanak oltarske trpeze, koji 

je još na mjestu u četvrtastom svetištu crkvice, komad je 
kaneliranog rimskog pilastra. (Učinjen je podesnim za 
kršćansku crkvu time, što mu je na prednjoj strani bio 
urezan veliki križ, Tipični znakovi starohrvatskog vre- 
mena su ugaone trompice, što podržavaju polukupolu sve- 
tišta i polukugle od kamena, što vise sa stropa, 


Baziličica je vrlo malih razmjera, pobočni brodovi 
mjestimice joj ne dosižu metar širine. Ona ipak, u male- 
nom pokazuje tip, koji su graditelji monumentalnih crkava 
na Zapadu ostvarili tek oko godine 1100. Mada su sitne 
dšmenzije dopustile starohrvatskim graditeljima rano maj- 
storstvo u gradnji svodova, značajna je trogirska crkvica 
za samostalne putove rane srednjovjekovne umjetnosti u 
Dalmaciji. 


Prigodom popravka došli su na vidjeto i drugi značajni 
motivi, Izpod žbuke izviriše oble niše, što u gustom nizu 
čudno oživljuju i razčljanjuju unutrašnje zidove crkve, U 
svodovima i u vrhu pobočnih zidova zapažene su prazne 
žare iz pečene zemlje, koje su vjerojatno bile postavljene 
kao rezonatori za pjevanje u crkvi. 


Nadpis na arhitravu, koji ima karakter skulpture oko 
6. 800, spominje kao graditelja crkve priora ili načelnika 
grada Majusa, dok se na crkvenoj pregradi iz 11, stoljeća 
spominje obnovitelj crkve Petar i žena mu Dobrica, Zna. 
čajna su ova imena, jer nam pokazuju, kako su rano Hr- 
vati iz okolice počeli se spuštati u gradove romanskog 
življa: pohrvaćenje Trogira će biti gotova činjenica već u 
13. stoljeću, kad Radovan diže veleban portal katedrale, 
a gradski knez Stipko iz roda Šubića brani grad od Ta- 
tara, 

U predvorju zapadnih vrata Dioklecijanove palače u 
Splitu, Porta Ferrea, visoko u stražnjem hodniku za 
stražu, našla je srednjem vieku mjesto crkvica. Iznad nje 
se u nebo diže pravokutan zvonik, Crkvici i zvoniku pri- 
stupa se visokim, dugim stepenicama sa 43 jaka skalina. 
Penjući se do duboke starosti težkim stepenicama ovih 
stuba Don Frane Bulić znao je u šali reći, da one niesu 
Srađene za današnja pokoljenja, već za snažne legionare 
careve palače, Crkvica sv. Martina u Porta Aurea bdjela 
je nad ulazom u grad od strane hrvatskog Solina, Prije 
nego li se je srednjovjekovni Split preko Dioklecijanovih 
zidina proširio prema podanku brda Marjana, štitila je 
ova crkvica prilaz u grad sa zapadne strane. 


Crkva je prvotno bila posvećena sv, Teodoru, koji je 
kao prosti vojnik carske vojske zapalio poganski hram 
božice Cibele i zbog toga bio živ spaljen. Njegovo je što- 
vanje bilo vrlo razšireno u bizantinskoj vojsci i bizantin- 
skom svietu, Svetog Teodora zamienilo je s vremenom 
štovanje Blažene Djevice; a po zvoniku, što upadno i sli- 
kovito strši nad crkvom, dobila je ona ime Gospe od 
Zvonika, Već u 15. stoljeću postojala je tu bratovština 
Gospe od Zvonika koja je okupljala zanatlije i obrtnike: 
na mramornom reljefu iz g. 1480, u crkvi prikazani su 
bratimi, klečeći pod Gospinim plaštem i obučeni u ka- 
rakterističnim bijelim tunikama. 

Sam zvonik mora da je bio građen nedaleko od god. 
1100. i potom je on po svoj prilici vidio izpod sebe proći 
hrvatske kraljeve i odličnike, Zvonik je po tehnici i stilu, 
Po kojima je izveden najstariji sačuvani primjerak crkve- 

nog zvonika u Dalmaciji. Građen je sitnim i nepravilnim 
kamenjem, a zidove mu probijaju maleni i uzki prozorčići; 
nizki šatorasti krov pokrivaju mu plosnate kamene ploče. 
Značajni su uzki dvojni prozori (bifore) u vrhu zvonika sa 
stupićima i glavicama, koje rese pleterni ukrasi, izvajani 
nepravilno i kao od sustajale ruke, što je tipično za ple- 
ternu dekoraciju u njezinoj zadnjoj fazi pri izmaku, 


CRKVA U »GRADINI« U SOLINU 


S lieve strane puta, što iz Solina vodi na drevnu tvr- 
davu Klis, strše visoko zidine srednjovjekovne »Gradine«, 
U njima je bila odkopana crkvica čudnovata oblika: 
osnova joj je četvorina, osam stupova poredano je po 
sredini crkve u obliku oktogona, pa još po jedan stup je 
u svakom od četiri ugla. Misli se, da je ono osam stupova 
po sredini podržavalo kupolu, koje se pritisak, preko 
svodovlja poduprtog na ugaone stupove, prenosio na vanj- 
ske zidove, 

To je tipična starohrvatska crkvica slobodnih i ose- 
bujnih oblika, kakvih drugdje nema. Strzygovski ju je, 
čini se bez razloga, dovodio u vezu sa srednjovjekovnim 
drvenim crkvama Norveške na »dvanaest jarbola«, Bulić 
je nagađao, da je to bila »salonitana basilica sancti Petri«, 
u kojoj je, prema izpravi sačuvanoj u Vatikanu, u listo- 
padu 1075. bio svečano krunisan kralj Zvonimir za kralja 
Hrvata i Dalmatinaca, Crkva je malena, ali je narod, koji 
je u takvim prigodama svojim klicanjem davao formalnu 
sankciju izboru kralja, mogao stajati u polju pred crkvom; 
a u crkvi je bilo mjesta za crkvene dostojanstvenike i 
svjetovne odličnike, župane i dvorsku svitu. U srednjoj 

apsidi svetišta i uzduž pobočnih zidova crkve vide se 
oble zidne udubine, gusto nanizane jedna do druge i pri 
svom donjem kraju, u visini upravo zgodnoj za sjedenje, 
zatvorene liepo tesanim i velikim kamenim pločama. Sta- 
rohrvatska dvorska crkva propala je u vrieme provale 
Tatara u solinsko polje. Na njezinu je mjestu bila po- 
dignuta srednjovjekovna tvrđava »Gradina«, koju su po 
tome poharali Turci, Unutra »Gradine« smještena je po- 
četkom prošlog stoljeća Napoleonova konjica; a don Frani 
Buliću su seljaci pričali, da u zidovima »Gradine« živi 


začarana kći Dioklecijanova, koja do triput na godinu o 


ponoći dolazi na ovaj sviet u zlatnim kolima, praćena 
od vlastelina u crno odjevena — vraga, koji ju je obsjed- 
nuo i ne dopušta joj, da drugome kome da otčevo blago, 
koje ona čuva. 


CRKVA KRALJEVSKOG SAMOSTANA 
SVETOG MOJSIJA U SOLINU 


Par stotina koračaja dalje između rječice Jadra i 
puta, što vodi na njezin izvor u položaju, koji narod kao 
i drugdje zbog starina nazivlje »Šupljom crkvom«, odko- 
pani su ostatci crkve samostana sv, Mojsija, kojega se 
opat spominje god. 1078. na dvoru kralja Zvonimria. Od- 
kriveni su zidovi crkve, dobar dio pločnika, kapiteli i 
brojni ulomci crkvenog pokućtva što pokazuju, da je 
crkva bila građena u 11. i pregrađena u 12. stoljeću, Svo- 
jim obsegom i relativno dobrim stanjem odkopane ruše- 
vine u »Šupljoj crkvi« pružaju vrlo povoljnu predočbu 
o starohrvatskom crkvenom graditeljstvu pri kraju na- 
rodne dinastije, 

Sveti Mojsija je bila trobrodna bazilika s karakteristič- 
nim starohrvatskim zvonikom na pročelju. Crkva je za 
naše prilike velikih dimenzija (26.30X13,60 m) i poka- 
zuje, kako je hrvatsko graditeljstvo u 11. stoljeću pod 
utjecajem brojnih, upravo u to doba, u našim stranama 
osnovanih benediktinskih samostana, napredovalo s teh- 
ničke strane, i poprimilo tip trobrodne pravokutne bazi- 
like s drvenim stropom, koji je bio pravilo u crkvenom 
graditeljstvu Zapada, i malo pomalo napustilo prijašnje, 
po osnovi i konstrukciji originalne, ali po tehnici i raz- 
mjerima čedne starohrvatske crkvice, Ali je zanimljivo 
konstatirati, kako kod starohrvatskih bazilika 11, sto- 
ljeća, a tako i kod sv, Mojsija u Solinu, hrvatski graditelji 
zadržavaju svoje posebne motive. Crkva sv. Mojsija ima 
izvana uokolo crkve lezene, te je zvonik na pročelju 
spojen s crkvom: bazilike tog vremena u primorskim ro- 
manskim gradovima niesu naprotiv bile urešene lezenama 
i prema italskoj praksi dizale su se uviek zvonik odjelito 
od crkve. 


Nekoji misle, da je u velikoj bazilici u »Šupljoj crkvi« 
bilo svečano krunisanje kralja Zvonimira, a ne u crkvi u 
»Gradini«, U crkvi je istina nađen ulomak s likom sv. 
Mojsija, ali je tu još bio nađen ulomak crkvene pregrade 
s nadpisom, koji se obraća sv. Petru, pa postoji moguć- 
nost, da se je crkva zvala i po sv. Mojsiju i po sv. Petru, 
a krunidbena prisega Zvonimira je položena »in salo- 
nitana basilica S. Petri«, 

SVETI SPAS NA VRELU RIEKE CETINE 


Na vrelu rieke Cetine, u nizkom i golom kraju, što 
se pruža pod obroncima Dinare, diže se tamno patinirano 
kamenje osamljene ruševine, oko koje se bjelasaju golemi 
blokovi prostranog srednjovjekovnog groblja stećaka, 


Rietko je gdje kao ovdje jaka predočba burnih i težkih 


stoljeća, što su ih proživjeli naši krajevi izpred Dinare. 
Narod zove ruševine Svetim Spasom, a ne zna ništa pri- 
čati o tome, čija je to zadužbina, Šute o tome pisani 
izvori, ne odaju nam to nikakvi nadpisi crkvenog namje- 
štaja. Nagađa se samo, da je tu jednom bilo središte sred- 
njovjekovne hrvatske župe Vrlike, 

Nekoliko ulomaka pletera, što je uzidano kao građa 
u zvonik i svetište crkve, jasno govori, da je tu bilo života 
već u doba hrvatskih kraljeva, Možda je iz tog vremena 
jezgra ruševine s jakim oblim lezenama poput onih u 
crkvi »Na stupovima« u Biskupiji iz 11, stoljeća. U od- 
makla doba srednjeg vieka svakako je pregrađeno crkveno 
svetište i pridodan zvonik, Od velikog je učinka ovaj zvo- 
nik, što se mrk i masivan koči pred pročeljem crkve, ne- 
razčlanjemn u katove i lagano suživan prema gore, te 
izgleda kao jaka kula za borbu i obranu, Takovi mora 
da su bili zvonici starohrvatskih bazilika, od kojih smo 
u okolici Splita, Knina i u krunidbenom Biogradu na moru 
mogli utvrditi samo osnove, Izmedju zvonika i crkve je 
predvorje, kojega se gornji kat široko otvara prema crkvi. 
To nas podsjeća na srednjovjekovne dvorske crkve, u ko- 
jima su gospoda prisustvovala svetim obredima odieljeno 
od puka, okupljenog niže u samoj crkvi, I neki detalji wu 
crkvi, kao oštar luk u predvorju, i groblje stećaka govore 
za to, da nam je Sveti Spas došao onakav, kakav je bio 

s 

na izmaku srednjeg vieka u vrieme borbene hrvatske feu- 
dalne vlastele, 

Groblje je najbogatije srednjovjekovno groblje u Dal- 
maciji: fra Marun je tu nabrojio do 900 stećaka, To su 
raznoliki blokovi jednostavni i bez nadpisa i ljudskih 
likova, Slabo vješta ruka je na njima urezala samo zviezde, 
polumjesece, križeve, ljiljane i lukove sa strielicama, Do- 
jam Sv, Spasa je ipak jedinstven i opravdava rieč u na- 
rodu, da su ta groblja iz vremena pokoljenja gorostasa, 
koji su na leđima nosili u planine golemo kamenje, i da 
im zvieri ne raznesu kosti pokojnika, 


STAROHRVATSKO GROBLJE U GLAVIČINAMA 
KOD-MRAVINACA 


Na izbrežini Glavičine, koja se izpružila izpred ulaza 
u selo Mravince iznad Solina, odkopano je prostrano sta- 
rohrvatsko groblje sa 130 grobova, koji su u malom raz- 
maku gusto poredani i orientirani uglavnom od zapada 
prema iztoku, To je tipično groblje na redove, koje se 
u ranom srednjem vieku javlja kod različnih slavenskih i 
germanskih naroda (Reihenfriedhof). U prvo, najstarije 
vrieme Slaveni su poput svih primitivnih naroda vjero- 
jatno pokapali svoje mrtvace u kući ili tik do nje. Vje- 
rovalo se, da mrtvac i poslije smrti ne ostavlja svoj dom. 
Ali kad su stari Slaveni tokom prvog tisućljeća po Kri- 
stovu rođenju prestali sa seljenjem i stalno zaposjeli grudu 
zemlje, stvar se je promienila, I oni su sada počeli svoje 
mrtvace pokapati nedaleko naselja u šumama, po brie- 
govima, do voda i razkršća putova u prostranim i zajed- 
ničkim grobljima. Tjelesa su spaljivali, a pepeo i kosti su 

polagali u žare, koje bi zarili u zemlju ili su pak mrtvace 
pokapali u jame, koje bi izkopali u dugim redovima, gle- 
dajući prema izhodu sunca. Tome su običaju stari Slaveni 
ostali vjerni neko vrieme nakon što su primili Sveti Krst. 
Crkvene vlasti su u Češkoj još u 11. stoljeću, u Rusiji 
dapače još mnogo kasnije, ustajale protiv pokapanja »po 
šumama i poljima«. Kod starih Hrvata nalazimo grobova 
već uokolo crkava, koje su u 9. stoljeću dizali hrvatski 
knezovi u Bijaćima, Rižinicama i Biskupiji, ali pored toga 
i dalje se podržavaju groblja na redove bez crkava i to 
u dalmatinskoj Hrvatskoj odprilike do g. 1000., a u sta- 
rohrvatskim grobljima u Podravini, gdje je crkvena orga- 
nizacija bila slabija, još u punom 11. stoljeću. I u Glavi- 
činama se nije našao nikakav trag crkve na groblju, Čini 
se, da je ovo groblje služilo naselju, koje se okupilo ne- 
daleko odatle oko crkve sv. Tekle, koja je ostavila ime 
kamenitom kuku »Sutikvi«, što strmo strši nasuprot Gla- 
vičinama. Po gradnji i predmetima nađenim u grobovima 
u Glavičinama ovo je groblje bilo u porabi u 9, i 10. 
stoljeću, ' 
Grobovi niesu kopani strogo paralelno već na oko ne- 
pravilno. Moglo se je međutim i ovdje opaziti, da njihova 
os ne izlazi iz linije krajnih točaka izhoda sunca u danima 
ljetnog i zimskog solsticija, pa se s pravom misli, da su 
se grobovi kopali točno prema izhodu sunca na dan 


pokapanja. : m. | h ži 1 

ZLATARIJA I UMJETNIČKI OBRT 


Živa starina _ 8 


STAROHRVATSKI GROB U GLAVIČINAMA 
KOD MRAVINACA 


Slika prikazuje starohrvatski grob iz groblja u Glavi- 
činama, Najstariji grobovi, koje znamo kod Hrvata, jesu iz 
vremena njihova neznabožtva u 8, stoljeću, Pored osam- 
ljene pojave grobova sa spaljevinom u Smrdeljima kraj 
Skradina sve su to bili grobovi s kosturima. U najstarije 
vrieme pokapali su se mrtvaci jednostavno u zemlju bez 
obruba i poklopca od kamena, Samo se ponegdje u tim $ro- 
bovima vide znaci drvene daske izpod mrtvaca po tragu, 
što ih je ostavila u boji zemlje Ali rano, prije nego li svi 


ostali Slaveni, Hrvati suu krševitoj Dalmaciji pod utjeca- 


jem kršćanstva (oko g. 800.) stali praviti grobove od ka. 
mena. Pravili su ih tako, što bi okolo mrtvaca zabili u 
zemlju kamene klinove, bedrenjače, a poviše toga bi polo- 
žili kamene ploče, poklopnice. Takvi su bili grobovi sve 
odprilike do g. 1000, Tek po tome javljaju se grobovi zi- 
dani u kamenju, koje dobiva pravilniji oblik i koje je ve- 
zano malterom. Tipičan je oblik grobova starohrvatskog 
vremena u Dalmaciji: to je nepravilna četvorina sužena u 
krajevima. Grobovi su se pravili za pojedinog mrtvaca pri 
samom pokapanju, pa odatle im različita veličina i opisani 
oblik širi u bokovima, a uži kod glave i nogu. U grobove 
se je po pravilu polagao samo jedan mrtvac, Rietkl su obi- 

STAROHRVATSKI GROB U GLAVIČINAMA KOD MRAVINACA 


teljski grobovi, u kojima je roditelj uzeo sa sobom nejako 
diete ili u kojima muž i žena leže u nasuprotnom pravcu. 
Gdje nalazimo u jednom grobu više kostura, obično se radi 
o naknadnom ukapanju u kasnije vrieme u ranije izkopani 
i upotrebljeni grob (naša slika). 

Mrtvaci leže kod starih Hrvata u grobovima nauznak 
izpruženih nogu i ruku niz tielo; riedko odličnik drži ruku 
na balčaku mača, U grobovima 8. stoljeća je, u vezi s ma- 


terijalnim shvaćanjem neznabožaca o životu na drugome | 


svietu, davano pokojniku u grob njegovo oružje pa hrana 


u posudama te zlatni novac u ustima, S pokrštenjem svega | 


toga uskoro nestaje i pokojnici, koji se pokapaju odjeveni, 
nose sa sobom samo nakit. U Glavičinama je nađeno .78 
naušnica, 28 prstena, 8 bakrenih pločica, što su bile priši- 
vene kao ures na pasu dječaka, jedan nožić, koji je visio 
s pasa kao osobni pribor, glineni uteg preslice, znak ženske 
radinosti u jednom grobu i kokošje jaje, što ga je po dav- 
nom običaju iz doba neznabožtva majka dala djetetu u 
grob. Iza g. 1000., jačanjem kršćanstva, produhovljuje se 
predočba o životu na drugome svietu, pa materijalne po- 


putbine mrtvaca nestaje na žalost arheologa, i grobovi su 


bez predmeta. ' : 


ZLATNI NALAZ NA TRILJU NEDALEKO SINJA 


U muzeju u Splitu čuva se bogat zlatni nalaz, koji je 
sa sobom poniela u grob nepoznata hrvatska odličnica iz 
konca 8. stoljeća. Predmeti su nađeni u jednostavnom zem- 
ljanom grobu na seoskom groblju na Trilju, a napravljeni 
su svi od starog, suhog zlata, Nalaz sačinjava đerdan od 
šupljih zlatnih zrnaca, tri para naušnica istog oblika, a ra- 

ZLATNI NAKIT HRVATSKE ODLIČNICE IZ 8. ST. 


nađeni u Trilju kod Sinja 


zličite veličine, prsten s krunom od staklene paste ljubi- 
časte boje, par puceta i zlatni bizantinski novac cara Kon- 
stantina V, (741—775.). Novac postavlja nalaz u nezna- 
božački period Hrvata i po svojem vremenu i po tome, što 
je on po svoj prilici bio dan pokojnici u usta u vezi s vje- 
rovanjem, sličnim običaju obola, koji je u Grka služio za 
prievoz u podzemni sviet, 
' Rijedki su iz ovoga najstarijeg vremena predmeti u gro- 
bovima Hrvata; ali gdje se nalaze, obično su od zlata. 
Zlato i novac, kojim je Bizant u drugoj polovici 8. sto- 
ljeća, iza gubitka eksarhata u Raveni, reorganizirao u po- 
sebnu pokrajinu par gradova s romanskim življem na iz- 
točnoj obali Jadrana, došli su do Hrvata i izazvali kod nji- 
hovih poglavica želju za skupocjenim bizantinskim naki- 
tom, Poznato je, da svi primitivni narodi rado imaju oko 
sebe blještavi sjaj skupocjenog zlata, Predmeti triljskog 
nalaza potječu iz Bizanta i izrađeni su negdje u iztočnom 
Sredozemlju, gdje je još cvalo zlatarstvo, koje. je nasta- 
vljalo tradiciju Rima i Bizanta. Kasno-antikni i bizantinski 
značaj imaju naušnice sa grozdolikim privjescima načinje- 
nim od filigranskih kuglica, zlatna zrnca đerdana, urešena 
fili&granskom niti u obliku spona i kuglasta puceta načič- 
kana filigranskim pupicama. Slična su puceta još u po- 
rabi kod naroda u Dalmaciji i dokazom, da nakit našeg 
seoskog življa vuče dielom svoje oblike od srednjovjeko- 
vne civilizacije Balkana, koja je stajala pod utjecajem Bi- 
zanta, Zanimljive su i naušnice, koje triput ponavljaju isti 
oblik u različitim veličinama, kao da hoće označiti razli- 
čite dobe života pokojnice, 

BRONČANI PREDMETI IZ GROBA SA SPALJEVINOM“: 
U SMRDELJIMA 


-U vinogradu na kraju sela Smrdelja kod Skradina iz- 
vadio je seljak davno iz zemlje brončane predmete razsute 
uz ugljen i pepeo. To je jedini grob sa spaljevinom, koji smo 
dosada mogli utvrditi kod starih Hrvata. Slaveni su u pra- 


doba spaljivali svoje mrtvace kao i ostali arijski narodi. I 


za južne Slavene znamo, da su spaljivali pokojnike još u 
vrieme svog seljenja i kretanja na jug i Balkan. Bizan- 
tinski pisac priča nam, da su pri obsadi Carigrada g. 626. 
Slaveni, koji su se pred tim gradom borili u službi Avara, 
spalili iza krvave bitke brojne leševe svojih suplemenjaka. 
Obično se misli, da su Slaveni na Balkanu zbog konfigu- 
racije tla s gorovitim krajevima težko pristupačnim i da- 
lekim od velikih središta, dugo zadržali običaj spaljivanja 
mrtvaca, Ali stari su se Hrvati brže i tjesnije od ostalih 
Slavena priklonili kulturnim prilikama kraja, u.koji su se 
doselili, pa u njih prevladaju grobovi s kosturom već u 8. 
stoljeću. Pojava spaljevine u Smrdeljima dobiva upravo 
zbog toga posebno značenje. 

Sami predmeti, nađeni uz pepeo i ugljen, u Smrdeljima 
bili su ukrasi od pozlaćenog bronca, kojim su se resili : 
krajevi remena oko p4sa, pa ukrasne pločice, koje su se 
prišivale na haljine. Smrdeljski predmeti su fino i točno 
izrađeni u motivima i oblicima, koje nalazimo u avarskim 
grobovima ugarske nizine u 8. stoljeću, Ali u Smrdeljima 
se radi o grobu u kojem su pokopani spaljeni zemni ostalci 
Hrvata prvo stoga, što Avari izključivo pokapaju mrtvace 
u zemlju, a drugo, što je u 8. stoljeću Avara moglo biti 
samo u krajnjem sjeveru Dalmacije i u Lici. Poznato je, 

da se je ratničko pleme Hrvata, u vrieme avarske pogibije 
pred Carigradom g. 626., spustilo s Karpata na jug i oslo- 
bodilo od jarma Avara guste mase Slavena, koje su Avari 
bili povukli sa sobom u rimsku Dalmaciju, Nalaz u Smr- 
deljima i još nekoliko predmeta u muzeju u Kninu poka- 
zuje nam, da time nije bila prekinuta trgovina i dodir s 
Avarima onkraj Drave 


STAROHRVATSKE NAUŠNICE U KNINSKOM 
MUZEJU 


Najveća dragocjenost i ponos muzeja hrvatskih starina 
u Kninu jest bogata zbirka liepih i ukusnih starohrvatskih 
naušnica od bronca i pozlaćenog srebra. To su karičice 
raznovrstno izrađene gladke, naroskane, razčlanjene ko- 
ljencima od filigrane, a često urešene u donjem dielu ko. 
luta s jednom ili tri šuplje jagode. Jagode su sada ravne 
i gladke, a sada kićene filigranom, malim rožčićima ili pak 
prošupljene, kolutići lančići i privjesci ponekad uvećaju 
razkošni izgled naušnice. Ove su naušnice nađene u gro- 
bovima 9. i 10, stoljeća, Žena u starih Hrvata, a ponekad i 
mužkarac nosio je sa sobom u grob nakit, kojemu se je ve- 
selio za života. I danas nose u nekim selima Dalmacije sta- 
riji mužkarci jednu naušnicu zataknutu u uho. Starohrvat- 
ske naušnice su dielom prave naušnice, koje su se provla- 
čile kroz rupicu uha, a dielom su to oveće karičice, koje 
su. resile isljepočice viseći o remenu, vrpci ili niti ovijenoj 
oko glave, Baš te karičice — sljepočničarke, koje su stari 
Slaveni znali također jednostavno zadjeti u kovrče kose, 
smatraju se osobitim i omiljelim običajem Slavena u ra- 
nom srednjem vieku, 

KOVINSKI UKRASI IZ GROBA U SMRDELJIMA 


Knin, Muzej hrvatskih starina 


Starohrvatske naušnice 9, i 10. stoljeća bile su izrađene 
od domaćih zlatara i ponajviše se nalaze u središtu i jez- 
Šri istarohrvatske države u kraju između Zrmanje i Cetine 
i na neretljanskim otocima. Oblici i ukras tih naušnica 
vuku svoje podrietlo od bizantinskog nakita, Ali starohr- 
vatske naušnice vrlo slobodno i originalno prerađuju, ra- 
Zvijaju i bogatije rese neke tipove antiknog i bizantinskog 
značaja; one dapače povoljno podnose poredbu s teškim 
i masivnim srednjovjekovnim naušnicama Bizanta. Iza g. 
1000, ovih je naušnica u grobovima sve manje, Nije to 
samo posljedica prestanka davanja nakita u Srob, nego je 
u to vrieme starohrvatsko zlatarstvo već bilo prešlo period 
svog cvata. ' 


PREDMETI IZ PODRAVSKIH GROBIL.IA 11, 
STOLJEĆA U ARHEOLOŽKOM MUZEJU U ZAGREBU 


U jednoj vitrini Arheoložkog muzeja u Zagrebu sakupio 
je ravnatelj muzeja Brunšmid predmeta, što su u više ma- 
hova bili odkopani u starohrvatskim grobljima u Bielom 
brdu (Osiek), Kloštru (Đurđevac), Velikom Bukovcu (Lud- 
breg) i Svinjarevcima (Vukovar). Ta podravska groblja u 
pograničnim krajevima hrvatskog življa i hrvatske države, 
dalekim od crkvenih i političkih središta pokazuju skroz 
konzervativnu i drugačiju sliku od groblja u dalmatinskoj 
Hrvatskoj. U punom 11, stoljeću pokapaju se ljudi u Po- 
dravini u prostranim grobljima na redove u jednostavnoj 
zemlji uz posude od pečene zemlje za hranu i uz novac u 
ustima pokojnika, Novac madžarskih vladara Arpadova 
roda iz 11. stoljeća u tim grobovima daje nam mogućnost 
za njihovo približno datiranje, 

STAROHRVATSKE NAUŠNICE 
Knin, Muzej hrvatskih starina 


U grobovima su se našli drugačiji predmeti i drugačije 
izrađeni od onih u primorskim stranama. U groblju u Bie- 
lom Brdu, koji je dao najviše predmeta i koji je dao ime či- 
tavom kulturnom krugu na izmaku vremena hrvatske dina- 
stije, što pored Podravine obuhvata i krajeve ugarske ni- 
zine, našao se je ulomak srpa, noževi, škare i žlica. 

U grobovima su uzto bile brojne ogrlice i narukvice od 
brončane pletene žice, nizovi od zrnaca staklene paste, 
brončanih praporaca i različitih privjesaka, Svega toga zla- 
tarstvo starohrvatske Dalmacije u svom cvatu ne pozna. 
Česte su u grobovima naušnice+sljepočničarke savinute pri 
kraju u slovo S te prsteni raznoliko izrađeni, Značajne su 
za ove grobove i naušnice polumjesečastog oblika i sa gro- 
zdolikim privjeskom, što u jednostavnoj lijevanoj tehnici 
oponašaju fine bizantinske naušnice izrađene u filigranu: 
uobće nalazi u ovim podravskim grobovima ostavljaju do- 
jam čedne seljačke kulture. 


MAČEVI STAROHRVATSKIH JUNAKA U 
KNINSKOM MUZEJU 


Samo romantički nastrojeno doba moglo je vjerovati 
poznatoj anegdoti iz rata bizantinskog cara Maurikija u 
Traciji, po kojoj stari Slaveni nisu znali za željezo i oružje, 
te im je bila milija pjesma i tambura. Danas znamo, da su 
i stari Slaveni pri svojem seljenju na iztok i jug pljačkali, 
ratovali i da su brzo prisvojili oružje i ratnu vještinu na- 
roda, s kojima su došli u dodir. Samo oružjem mogli su 
Hrvati prokrčiti sebi put do Jadrana i samo borbom su mo- 
gli zadržati osvojeno zemljište, U najstarije doba nosi 
starohrvatski junak sa sobom u grob oružje, Glavno oružje 

PREDMETI IZ PODRAVSKIH GROBLJA 


Zagreb, Hrv. drž. arh. muzej 


starohrvatskog junaka bijaše mač. Mač pokazuje oblik, 
koji je bio obćenito razširen u zapadnoj Europi u karlo- 
vinžko doba. To je mač s dvosjeklom oštricom, kratkom 
nakrstnicom na balčaku i s vrhom mačeva držka u obliku 
sploštene ili naroskane gljivice. Takvih mačeva ima u knin- 
skom muzeju u većem broju; jedan je u muzeju u Sarajevu, 
a nađen je u grobu u ruševinama rimskog dvorca u Mogor- 
jelu. Tek iza g, 1000, biva nakrstnica na maču dulja; u 
13. stoljeću okrugli i jajoliki oblik držka zamjenjuje splo- 
štenu gljivicu, Mačeva takva oblika ima u muzeju u Sa- 
rajevu pa višekrat u reprodukciji mačeva na stećcima iz 
kasnijega srednjeg vieka. 

Vjerojatno su Hrvati nabavljali ove mačeve trgovinom 
izvana, Car Karlo Veliki je zabranio prodaju oružja i oklo- 
Pnih košulja Slavenima pa su se ti mačevi smatrali proiz- 
vodima sjevernjačkog vikinžkog podrietla. Nagađalo se 
naime, da su stari Hrvati dobavljali oružje davnim trgo- 
vačkim putem, koji je od Iztočnog mora riekom Vislom 
išao do zakarpatske Biele Hrvatske, kojom Hrvati na Ja- 
dranu ne bi, na taj način, bili prekinuli svaku vezu, Njema- 
čki stručnjaci su međutim u najnovije vrieme mišljenja, 
da su svi ti »vikinžki« mačevi bili izrađeni u karlovinžko 
vrieme u samoj Njemačkoj, 


STAROHRVATSKE OSTRUGE U KNINSKOM 
MUZEJU 


Muzej u Kninu ima krasnu zbirku ostruga srednjeg 
vieka, U njoj su ostruge različnih tipova, oblika i doba. 
Ostruge doseljenih plemena ranog srednjeg vieka imale su 
oblik luka s kratkim i oštrim šiljkom za podbadanje ko- 

STAROHRVATSKI MAČEVI 
Knin, Muzej hrvatskih starina 


nja, TJ merovinžko doba ostruga se je pričvršćivala za nogu 
remenom, koji se provlačio kroz uši probušene na kraje- 
vima ostružnog luka (Gsensporn). Remen bi obavio nogu 
okomito s gornje i donje strane. No remen se je u prilično 
širokim ušima još ponešto mogao micati, Da se tome do- 
skoči, u karlovinžko doba je remen bio čvrsto pričvršćen 
na klince pločice na krajevima ostružnog luka (Nieten- 
sporn). Šiljak sprva strši s kratkog i debelog podanka i 
tek u vrieme carske saske dinastije u Njemačkoj on se pro- 
dužuje, raztanjuje i razčlanjuje. Za križarskih vojna se 
ravni krakovi ostruge savijaju, a šiljak se lomi prema gore 

ili prema dolje, dok koncem srednjeg vieka pomična zvje- 
zdica, što se vrti oko osi, zamjenjuje šiljak. Knin čuva pri- 
mjerke svih ovih vrsta ostruga, što su odkopane u grobo- 
vima ili nađene u zemlji. 

. Posebno je liepo nekoliko pari pozlaćenih srebrnih i 
brončanih ostruga, što su nađene u Biskupiji u grobovima 
8, i 9. stoljeća s bogatim cizeliranim ukrasom. Par ostruga 
ukrašenih rozetama, u donjem desnom uglu naše slike, 
nosio je odličan dječak pokopan u posvođenom grobu izpod 
Sv. Marije; par naušnica, u gornjem lievom uglu slike, a 
rovašenim ukrasom i kršćanskim križem na šiljku pripa- 
dao je hrvatskom odličniku, suvremenika cara Vasilija, po- 
kopanom u sarkofagu izpod predvorja iste crkve. Marun je 
nagađao, da je to bio sam knez Branimir, a dječak njegov 
sin, 

Živa starina 9 


STAROHRVATSKE OSTRUGE 


Knin, Muzej hrvatskih starina 


KACIGE IZ VIDA KOD METKOVIĆA 


U selu Vidu kod Metkovića, gdje je jednom bila rimska 
Narona, nađeni su godine 1901. u zemlji tri šljema, tri 
vrška kopalja, ognjilo i nekoliko karičica karičastog oklopa. 
Predmeti potječu po svoj prilici iz groba, koji je bio uni- 
šten, Najljepši dio nalaza su dva bogata šljema na pro- 
vjesla (Spangenhelm) od bronca i dielom pozlaćena. Pro- 
vjesla su urešena jednostavnim puncovanim uresom linear- 
nog karaktera, a na čeonim obručima šljemova izkuckana 
je krasna dekoracija klasične vijugaste lozice odnosno li- 
kova zodijaka. Ova dva šljema u Vidu pripadaju zanimlji- 
voj skupini šljemova, što su u ranom srednjem vieku na- 
đeni u različnim zemljama Evrope u grobovima germanskih 
poglavica, a izradili su ih majstori u kakvoj tvornici na 
jugu Evrope, gdje još nije bila izginula tradicija i vje- 
ština antikne umjetnosti. Šljemovi se obično pripisuju 7. 
stoljeću, 

Njemački su arheolozi nagađali, da su ti šljemovi resili 
glave poglavica kakvog germanskog plemena, koje se je, 
osvitom 7. stoljeća, borilo u rimskoj Dalmaciji kao plaće- 
nik u službi Bizanta protiv Avara. Nagađanje je odveć usi- 
ljeno i bez dokaza. Ali i Slaveni u 7 .stoljeću jedva još 
nose šljemove i karičasti oklop, od kojeg su u Vidu nađeni 
ostatci; pa smo izrekli mišljenje, da nisu ove šljemove Ne- 
retljani u okolici Vida izravno naručili, već su ih dobili kao 


plien s kakvog pljačkaškog pothvata u susjednoj Italiji. Tu _ 


nasuprot neretljanske zemlje bile su longobardske kneže- 
vine i tu su nađena dva slična šljema na provjeslo; tu je 
već g. 642, zabilježen csvajalački pohod neretljanskih gu- 
sara na grad Sipont, 

KACIGE 


IZ VIDA KOD METKOVIĆA 
Beč, Dvorski muzej 


\ 


STAROHRVATSKE GLINENE POSUDE U KNINU 


Prema običaju neznabožačkih naroda u ranom srednjem 
vieku davana je mrtvacu u grob raznovrstna hrana u različ- 
nim posudama. I u starohrvatskim grobovima ovog doba na- 
đene su male drvene posudice, učvršćene željeznim obru- 
čima, U Biskupiji je nađena jedna bakrena tava; a brojne 
zemljane posude nađene su u grobovima ili čitave ili smr- 
vljene u crjepovima u Biskupiji, Koljanima i Smrdeljima. 
Obično se drži, da su posude, koje se u grobovima nalaze 
čitave, služile za hranu i piće pokojnika, dok se crjepovi 
posuda smatraju ostatkom pogrebne gostbe nad grobom 
pokojnikovim, iza koje bi se posude razbijale i bacale u 
grob, Nije nam zabilježeno, da li se u tim posudama u 
starohrvatskim grobovima nalazila hrana i kakva je ona 


bila, 


Starohrvatske posude u kninskom Muzeju imaju trbu- 
šast oblik i širok otvor. One su, kako se čini, bile većinom 
izrađene prostom rukom od domaćih lončara. Nepravilne 
su u svojim linijama i iz slabo prečišćene zemlje. Kao ures 
bio je, valjda, drvenim oruđem urezan u još vlažnu glinu 
motiv valovitih i nazubastih crta. Te starohrvatske posude 
idu očito u skupinu najstarije slavenske tako zvane »pred- 
gradišne« keramike 8,.—9. stoljeća, koja nadovezuje u obli- 


cima i u uresu na pokrajinsku rimsku keramiku podunav- 


skih krajeva; a razlikuje se od poznate »Gradišne« kera- 
mike 10, i 11, stoljeća, koja se u brojnim primjercima 
javlja kod srednjovjekovnih Slavena, slabijim materijalom, 
surovijom izradbom, kao i time, što njezini proizvodi ne- 
maju iztaknuti završni obrub ni žig na dnu posude, 

STAROHRVATSKE GLINENE POSUDE 


Knin, Muzej hrvatskih starina 


Uz posude na našoj slici nađena je naušnica 9, stoljeća. 
S ovim stoljećem nestaju u dalmatinskoj Hrvatskoj zem- 
ljane posude iz grobova. 


MOĆNIK SVETOGA ASELA U NINU 


Pobožni odličnici darivali su crkve i zadužbine skupo- 
cjenim posuđem, ruhom i moćima svetaca, Najstarija saču- 
vana kneževska povelja iz g. 852. priča nam, da je knez 
Trpimir u želji, da snabdije srebrnim posuđem od njega 
osnovani samostan, pozajmio od svog milog kuma, splitskog 
nadbiskupa Petra, 11 librica srebra, A _ kralj Zvonimir da- 
riva g. 1075, apostolskoj stolici samostan sv, Grgura u Vrani 
ujedno sa srebrnom škrinjicom sa svetčevim moćima, pa 
dva križa, kalež, patenu i dvie zlatne zavjetne krune, po- 
sute biserima. Sve je to nestalo, kao što je propalo brojno 
crkveno ruho, što ga spominju dokumenti kao vlastnost 
duvna sv. Benedikta u Splitu i redovnika sv. Petra u Selu 
ili kao dar bana Stjepana sv. Krševanu u Zadru (11. sto- 
ljeće). 

Jedino su nam u riznici župske crkve u Ninu sačuvani 
srebrni kovčezi s lopaticama sv. Asela i srebrni kovčežić 
nepoznatog svetca, koji po svojoj dekoraciji sasvim dobro 
pristaje u vrieme oko g. 800., kad su hrvatski poglavice pri- 
hvatili kršćansku vjeru i kad su u Nin bile donesene moći 
kršćanskih svetaca iz Franačke, Tipični su za ovo vrieme 
linearni ukras s jedne strane i strogo frontalno postavljeni 
svetci pod arkadicama na drugoj strani moćnika sv. Asela. 
Moćima sv. Asela, Marcele, Aroncija i Ambrozija, koje se 
čuvaju u Ninu, htjeli su franački misionari još tješnje po- 
vezati preobraćenike uz novu vjeru. 

MOĆNIK SV. ASELA 


Nin, Župna crkva 


EVANĐELIAR SPLITSKE RIZNICE 


Najstariji rukopis, koji se danas još nalazi u Dalmaciji, 
jest splitski evanđeliar iz konca 8. stoljeća u riznici split- 
ske katedrale, Ukras ovog prvorazrednog paleografijskog i 
liturgijskog spomenika jest vrlo skroman i ograničen na 
crtežno kićenje inicijala: slovo I je u obliku stupa, a donji 
kraj slova L tvori riba po uzoru poznatih iniciala predkar- 
lovinžkog doba. Evanđeliar je napisan posebnom vrsti polu- 
uncijalnog pisma, a čini se, da je proizvod lokalne splitske 
pisarske škole, koja se je razvila u Splitu u vezi s obnovom 


i reorganizacijom solinsko-splitske crkve po Ivanu Rave- 


njaninu, 

Oko tog evanđeliara, koji se je od davnine u Splitu ču- 
vao i štovao kao osobita dragocjenost, ovila se je legenda 
i isprepleli se događaji naše prošlosti, Pripoviedalo se je, 
da je sv. Dujam, biskup i mučenik u staroj Saloni, a na- 
vodno đak prvaka apostola sv. Petra, vlastitom rukom i 


starinskim pismenima, litteris apostolicis,izpisao evanđeliar 


i ponio ga sa sobom u grob, Zato se od davnine ovaj evan- 
đeliar čuvao u Splitu, kamo je bilo preneseno svetčevo tielo 
kao sveta relikvija. Na njemu su polagali svečanu zakletvu 
vjernosti biskupi podložni splitskom nadbiskupu. Zapisana 
je, pored mnogih drugih, i zakletva vjernosti hrvatskog 
biskupa Grgura splitskom nadbiskupu Lovru — »totius Dal- 
matiae et Croatiae archiepiscopus« — suvremeniku i sa- 
vjetniku kralja Zvonimira, Neki pače misle, da je evanđe- 
liar poslužio kod svečane krunidbe i zakletve hrvatskog 
kralja Zvonimira pred papinskim odaslanikom Gebizonom 
u Solinu g. 1075. 

SPLITSKI EVANĐELIAR 
Split, Riznica stolne crkve 


MINIJATURA IZ OSORSKOG EVANĐELIARA 
IZ G. 1081.—2, 


Sačuvano nam je nekoliko dragocjenih crkvenih knjiga, 
izkićenih miniaturama iz vremena hrvatskih vladara. Mo- 


nasi sv, Benedikta, kulturni lučonoše u našim stranama u: 


to rano doba, razširiše u hrvatske krajeve beneventansko 
pismo i način kićenja crkvenih knjiga matice reda u Monte- 
cassinu, Nekoliko kodeksa, što se čuvaju u Zagrebu, Splitu 
i Trogiru, izkićeno je inicialima montekasinskog sloga, u 
kojima se ukusno prepliće lišće, pleter i životinjske glavice 
u živom pokretu, Mnogo je toga vrieme uništilo, Nestalo je 
bez traga onih 47 knjiga, što ih spominje imovijik samostana 
Sv, Petra u Selu, podignutog oko g. 1080, od Splićanina 
Petra Crnog ili ona 3 misala, 1 pasionarij, 3 homilije, 2 anti- 
fonara, 3 psaltira, 2 himnarija i 1 breviarij, što ih je hrvat- 
ski ban i carski protospatarij Stjepan uz bogati dar posuđa 
i ruha poklonio 6. 1042, zadarskom sv, Krševanu. Samo je 
do nas došao spomen o razkošnom evenđeliaru izpisanom 
srebrenim slovima, što ga je Zvonimir dao g. 1075. papinu 
gostinjeu Sv, Grguru u Vrani, 

Bit će, da je koja od ovih knjiga bila prenesena iz Italije, 
ali su se sigurno knjige pisale i kitile i u našim stranama, 
jer su propisi i tradicije reda nalagali redovnicima, da se 
vježbaju u svim tim pobožnim umjećima, Donosimo minia- 
turama izkićeni list evanđeliara u Vatikanu koji je pisan 
beneventanom i urešen montekasinskim inicialima, a po- 
tječe iz samostana sv. Nikole na Osoru (g. 1080—1082.). Za 
nas je evanđeliar osobito zanimljiv, što je u njemu molitva, 
koja se na Veliku Subotu kod posvećivanja uzkrsne svieće 
molila za papu, za opata, za bizantinskog cara i za kralja 

MINIJATURA OSORSKOG EVANĐELIARA 
Rim, Vatikanski arhiv 


faktičnog vladara Osora (regis nostri): taj »rex noster« bio 
je hrvatski kralj Zvonimir, Na slici je inicial E i poviše toga 
poprsja Krista s evanđeljem u ruci i do njega dva arkan- 
đela, Zanimljiv je lik monaha u redovničkoj nošnji blizu 
uzkršnje svieće, Na slici se vide »neumi«, najstarije glas- 
bene note, važne u svojoj rietkosti za poviest srednjovje- 
kovne glasbe. 

HRVATSKA PROŠLOST 
U PISANIM IZVORIMA I 
UMJETNIČKIM SLIKAMA 


PISMO PAPE IVANA VIII, KNEZU BRANIMIRU 


U registru pisama pape Ivana VIII. u Vatikanu u Rimu 
čuva se priepis pisma ovog pape hrvatskom knezu Brani- 
miru od god, 879,, kad se Hrvati, iza same godine dana, 
koju su proveli uz iztočnu crkvu, povratiše, za sva stoljeća, 
rimskoj crkvi. U svojim bitnim dielovima pismo glasi: 


* Ljubljenom sinu Branimiru. Čitajući pismo Tvoje čestitosti, 
koje si Nam poslao po častnom svećeniku! Ivanu, vjernom Nama 
obojici, spoznasmo jasnije od sunca, koliko si vjeran i izkreno odan 
crkvi svetih apostola Petra i Pavla i Nama. I pošto, uz pomoć 
Božju, ponizno izjavljuješ i želiš biti, kao mili sin, u svemu vjeran 
i poslušan svetom Petru i Nama, koji ga, milošću Božjom, zamje- 
njujemo, Našim apostolskim pismom mnogo i dostojno Tvoje če- 
stitosti Ti zahvaljujemo i otčinskom ljubavlju primamo Te i du. 
hovnim rukama grlimo Tebe, koji se, kao premili sin, vraćaš u 
krilo svete apostolske stolice, Tvoje majke, iz čijeg su prečistog 
vrela Tvoji otci pili sladku vodu svete propoviedi i hoćemo da 
uživaš apostolsku dobrohotnost, da imaš nad sobom milost i bla« 
goslov svetih Petra i Pavla prvaka apostola i Nas; da budeš vazda 
netaknut i siguran od vidljivih i nevidljivih neprijatelja, koji me 
prestaju zasjedati i stati na put ljudskom spasenju, pa da lakše 
uzmogneš doći do željene pobjede nad neprijateljima... Jer na 
dan Uzašašća Gospodinova, dok smo Služilj svečanu misu nađ 
žrtvenikom blaženog Petra apostola podigavši nuke blagosloviismo 
Tebe i sav Tvoj narod i svu Tvoju zemlju, da ovdje i u vječnosti, 
spasivši ujedno tielo i dušu, uzmogneš sretno i sigurno vladati 
zemaljskom državinom, koju imaš, i da iza smrti u nebeskom 
kraju i s Bogom sretno uživaš i vječito kraljuješ. 

PISMO PAPE IVANA VIII. KNEZU BRANIMIRU 
Rim, Vatikanski arhiv 


ZVONIMIROVA DAROVNICA DUVNAMA G, 1078. 


U Državnom arhivu u Zagrebu čuva se u izvorniku ili u 
skrajnu ruku u priepisu od 12, stoljeća darovnica, kojom 

je kralj Zvonimir u svom dvorcu u Biskupiji na dan posve- 
dema katedrale sv. Marije dao splitskim duvnama zemljište 
u susjednim Kaštelima. Po starom pravnom običaju Sla- 
vena Jakov, knez Neretljana, koji su za kralja Petra Kre. 
šimira bili ušli u sklop hrvatske države, imao je uvesti 
duvne u posjed pa. im zemljišta. Darovnica glasi u 
hrvatskom prievodu (po J. Nagy, Mon. dipl. I.): 


U ime Kristovo, Ja Zvonimir, Božjom voljom kralj Hrvata i 
Dalmatinaca, Dok, "dozvolom božanske milosti, na mnepovredljiv 
način sjedimo na kraljevskom priestolju, stajaše uz nag jedan 1 
drugi rod podanika, naime svjetovnjaka obojega spola, službenika 
i službenica, dolazeći u naš dvor radi stvari, koje su im od potrebe 
i diela, koja su im od nužde. Između njih tražila je majka opa- 
tica, koje su Bogu na službu, naime Marija od samostana svetog 
Benedikta, na svečan dan posvećenja crkve naše biskupije, posve- 
ćene svetoj Mariji. pomoći ili zaštite za spomenuti samostan. i došla 
je pred nas do našega kraljevskoga priestolja s nekim svojim se- 
strama. Stoga, po savjetu svih božjih služitelja i naših plemića, 
koji milošću Božjom bijahu došli na spomenutu svečanost, iz sklo- 
nosti udovoljismo želji spomenute opatice, i jer se mjesto, koje se 
zove Pustica, u Lazanima, nalazi, kako se vidi, u blizini onog sa- 
mostana dadosmo joj ga s pravom vječnog posjeda i kao nepo- 
vredljivo., Ovo je učinjeno u kraljevskom dvorcu, na mjestu, gdje 
se nalazi.i spomenuta crkva svete Marije, pred ovim svjedocima: 
najprije pred Lovrom, poštovanim nadbiskupom, Petrom hrvat- 
skim biskupom, Stjepanom zadarskim biskupom, Ivanom trogir- 
skim biskupom, Ivanom opatom svetog Bartolomeja, Petrom bio- 
gradskim biskupom, Dominikom tepčijom, Jurinom, kninskim žu- 
panom, Višenom poljičkim. Ovi, koji su stajali s nebrojenim 
množtvom, neka budu dovoljni našoj potvrdi. Dopustismo, da Ja- 
kov, vođa primorskih krajeva, bude poslanik od naše strane i 
uvađač opatice u posjed spomenutih zemalja. Kad bi netko ođ 
kraljeva ili knezova, župana, mala ili velika osoba, pokušala da 
se uzprotivi ovom našem obdarovanju, neka ga zateče srčba troj- 
noga i jedinog Boga i stigne proklestvo tri stotine osamnaestorice 
svetih otaca. I isto tako neka bude s mlinom, koji je život tih 
zemalja. 

Ja Teodor, svećenik, i kancelar crkve svetoga Dujma i istog 
kralja, napisah i sam sam svjedok. 

 DAROVNICA KRALJA ZVONIMIRA DUVNAMA U SPLITU 
Zagreb, Hrvatski državni arhiv 


UGOVOR HRVATA S MADŽARSKIM KRALJEM 
KOLOMANOM GG, 1102. 


U jednom zapisu iz 14. stoljeća uz djelo splitskog histo- 
ričara Tome Arciđakona sačuvao nam se je u latinskom 
tekstu ugovor, što ga Hrvati g. 1102. sklopiše s kraljem 
Kolomanom. U prievodu zapis glasi: 


Kako i uz koji ugovor se Hrvati predadoše kralju ugarskom. 
Koloman, milošću Božjom sin Ladislava kralja Ugarske, vladajući 
kraljevstvom svoga otca, jer je bio vrlo snažan, odluči podčiniti 
svojem gospodstvu čitavu Hrvatsku do dalmatinskog mora. I dođe 
svojom vojskom do rieke Drave. A Hrvati, čuvši za dolazak kra- 
ljev, sakupiše svoju vojsku i spremiše se za borbu. Kad je kralj 
čuo, da su se Hrvati spremili za boj, pošlje k njima glasnike 
s porukom, da je nakanio da bude s njima milostiv i da utanači 
ugovor, kako budu sami htjeli. Hrvati pak, saslušavši kraljevu 
poruku, sastaše se, da viećaju, i jednoglasno pristanu na kraljev 
priedlog i pošlju mu dvanaest razboritih plemića od dvanaest 


pana Ugrina od plemena Kukara, župana Mrmonju“ od plemena 
.Šubića, župana Pribislava' od plemena Čudomirića, župana Jurja 
od plemena Svačića, župana Petra od plemena_Murića, župana 
Pavla od plemena Gusića, župana Martina od plemena Karinjana 
i Lapčana, župana Fribislava od plemena, Polečića, župana Obrada 


od plemena Lačničića, župana Ivana od plemena Jamometića i 


mira i častno ih susrevši, dođe s njima do ittoga sporazuma: da će 
oni zemljištne posjede i sva svoja dobra uživati sa svima svojim 


ljudima mirno:i spokojno, da ne će ni jedno od spomenutih ple- : 


mena ni njihovi ljudi plaćati kralju poreza ili daće, već su jedino 
obvezani vršiti kralju vojnu službu, napadne li tkogod njegove 
kraljevske granice. Ako onda kralj pošlje po njih, treba da svako 
pleme opremi o svom trošku najmanje deset konjanika oklopnika 
do rieke Drave, a dalje u Madžarskoj na kraljev trošak, i, dok 
traje vojna, treba da ostanu. Tako je ugovoreno godine našega 
Spasa 1102. 

UGOVOR HRVATA S KRALJEM KOLOMANOM G. 1102. 


CELESTIN MEDOVIĆ: DOLAZAK HRVATA 
V, Nazor: Hrvatski kraljevi 
Dolazak 


I 


Velebit-goro, na te narod pane 

U mrkoj noći, trudan, znojan, prašan. 
Strava ga spopa; ustrepi i stane... 
U tamni urlik stoji ljutit, strašan. 


Što bije dolje o tvrde litice? 
; Sluša li prietnju Biesa krvnika? 
' Množtvo se baca u prašinu nice 
I Vida zove, boga zatočnika. 


Za težkim putom i dugim patnjama 
Pod nebom 'tuđim crna Neman čeka, 
Ljutito, muklo riče usred tama. 


Krkoči, bukom šumi izdaleka. 
Gomila bdije... sluša. Zmaj to stenje 
I silan biesan uz goru se penje. 


II 


Nebeska vrata zora otvorila, 
Sinuli d6ci, planule su gore. 
Zasja k6 srebro ono sinje more. 
U lugu ptica prhnu, letnu vila. 


Mirišu alge, smilje 1 kupine. 
Oblak, u liku mlada bojovnika, 
Crven se diže iz morske pučine. 
Na humu suklja dim sa žrtvenika. 


Ovjenčan. slavom granu mlado sunce; 
Prosiplje zlato na kršne vrhunce, 
Zwiezde truni na smreke i bore. 


Očiju plammnih, užarena lica 
Niz goru množtvo srće ko bujica 
I ruke diže, kliče: More! More! 


Slika C, Medovića (r. 185%., f 1919.) »Dolazak Hrvata« nalazi 
se u jednoj dvorani Ministarstva narodne prosvjete u Zagrebu. 


CELESTIN MEDOVIĆ, Dolazak Hrvata 
Zagreb, Ministarstvo narodne prosvjete 

JOZA KLJAKOVIĆ: SPLITSKI SABOR 


V, Nazor: Hrvatski kraljevi 
Grgur Ninski 


I biskup moli: »Bože, koji pusti, 
Da vo te rikom, a crv cikom slavi, 
Srdi te — vele — govor mojih usti. 


Bože, što slušaš pjev sred zelen-hvoje, 
Riku na gori, rzaj na dnu dola, 
Vrieđa te — vele — rieč majke moje. 


Ti, koji na grm sto usnica stavi 
I vodi dade sto jezika, da ti 
Ljepotu pjeva i dobrotu slavi, 


Dao si meni — oni vele — usta, 


Što poju gakom i što mole psikom, 
A zatim reče: Umuknite, pusta, 


U hramu mom, pred mojim žrtvenikom!« 


Slika J. Kljakovića (r. 1889.) »Splitski sabor« nalazi se u ka- 
peli sv. Fabijana i Sebastijana kod srednjovjekovne crkve sv. 
Marka u Zagrebu. 

JOZA KLJAKOVIĆ, Splitski sabor 
Zagreb, Kapela Sv. Fabijana i Sebastijana kod Sv. Marka 


RIM, VATIKAN: KRUNITBA KRALJA ZVONIMIRA 
U SOLINU ' 


U jednoj od soba Arhiva u Vatikanu u Rimu dao je ' 
papa Pavao V, početkom 17, stoljeća naslikati prizor kru- 
njenja kralja Zvonimira u Solinu. Slika, inače djelo osred- 
njeg umjetnika, izrađena je točno prema tekstu prisege 
Zvonimira koji je sačuvan u Vatikanu na latinskom jeziku, 
a u hrvatskom prievodu glasi: 


maasai) 


. 
pak ooo im kak | 


JSKASAVPE 


»Ja, Dmitar, drugim imenom i Zvonimir, Božjom milošću knez 
Hrvatske i Dalmacije, od tebe gospodine Gebizone — ovlaštena 
na to od našega gospodara pape Grgura kao njegova legata — 
zastavom, mačem, žezlom i krunom ovjenčani i ustoličeni kralj, 
pošto me je pravilno izabrao u bazilici sv. Petra u Solinu čitav 
kler i sav narod vladaocem kraljevine Hrvata i-Dalmatinaca, obe- 
ćajem, dajem ti rieč i zavjetujem se tebi, da ću nepromienjeno 
izvršiti sve, što mi bude naložila tvoja častna svetost, to jest, 
da ću u svemu i svačem održati vjeru apostolskom priestolu 1 
štogod su u ovoj kraljevini budi apostolski priesto buđi njegovi 
legati odredili ili će još odrediti, sve ću to neopozivo čuvati; gojit 
ću pravdu; branit ću crkve; starat ću se oko prvienaca, desetina 
i svega, što pripada crkvama; gledat ću, da biskupi, svećenici, 
đakoni i subđakoni čisto i dostojno živu; štitit ću siromahe, udo- 
vice i sirote; sprečavajući nedopuštene brakove među rođacima, 
bdjet ću nad tim, da se vjerenice po zakonu udaju prstenovanjem 
i svećeničkim blagoslovom i me ću dopuštati, da se tako izpravno ; 
sklopljeni brakovi razrješuju; opirat ću se prodavanju ljudskog Z 
roblja; i (najzad) pokazat ću se Božjom pomoći valjan u svemu, 
što je pravo. 

»Svake ću godine na Uzkrs za predanu mi kraljevinu plaćati 
pristankom sviju mojih odličnika Sv. Petru danak u iznosu od 
dvie stotine bizantinskih zlatnika, i želim, potvrđujem i tražim, 
da tako čine i moji nasljednici. Povrh toga poklanjam, darujem 
i potvrđujem apostolskom prestolu samostan Sv. Grgura, imenom 
Vrana, sa svim njegovim blagom: srebrni kovčeg, u kojemu su 
moći od svetoga tiela od istoga blaženoga Grgura, dalje dva križa, 
kalež i patena, dvie zlatne zavjetne krune urešene draguljima, 
evanđelje, izpisano srebrnim pismenima, i sva ostala pokretna i 
nepokretna imovina; sve to neka bude  izključivo  vlastničtvo 
Sv. Petra, a samostan njihov hospicij, ali tako, da ne može prieći 
u druge ruke, već da ostane za vječna vremena posjed Sv. Petra«, 

KRUNITBA KRALJA ZVONIMIRA 
Rim, Vatikanski arhiv 


Slika. O. Ivekovića (vr. 1869., 1 1989.): 


OTON IVEKOVIĆ: SMRT SVAČIĆA 


V, Nazor: Hrvatski kraljevi 


Petar Svačić 


Sruši se k6 hrast, što vjetar izčupa. 
Zatutnji zemlja, kada o nju lupne, 
Al' zalud vojnik udove mu krupne 
Da digne kuša: ne pomaknu trupa. 


— Posiecite ga, bacite ga psima! — 
Al biskup veli: — Kralju, mrtca štedi. 
Rodna ga zemlja drži na grudima 


Ko pečat... Tuđu zemlju ne uvriedi! — 
Smrklo se... Grmi, a vjetrine lome 
Po Gvozdu granje... Turobne i trome 


Djed&va sjene po razboju .blude. 


Bugare tužno vile ponoćnice, 
Aveti idu i padaju nice 
Kraj mrtvog kralja — u čelo ga ljube. 


se u jednoj dvorani Dvora u Zagrebu. 

»Smrt Svačića« nalazi 


OTON IVEKOVIĆ, Smrt Petra Svačića 


Zagreb, Dvor 


